Ο κόσμος πάντα μιλάει για τις μεγάλες προσωπικότητες
που φέρνουν αλλαγές σε επίπεδο κουλτούρας.
Αυτές δημιούργησαν τη στιγμή ή η στιγμή δημιούργησε αυτές άραγε;
Έτσι είναι και η Μάρθα.
Άφησε το τεράστιο στίγμα της στην κουλτούρα.
Μία από τις πιο ισχυρές γυναίκες στον πλανήτη.
Μάρθα Στιούαρτ!
- Μάρθα Στιούαρτ! - Μάρθα Στιούαρτ!
Παραμένει επίκαιρη εδώ και πάνω από 50 χρόνια.
Είμαι η ******* Μάρθα Στιούαρτ.
Μπορώ να κάνω ό,τι θέλω.
- Μάρθα Στιούαρτ! - Για να στρώσουμε το κρεβάτι.
Καπνίζω χόρτο και κλαδεύω φούντες.
Η Μάρθα είναι εξαιρετική δασκάλα.
Είναι αρχόντισσα.
Ακόμα και σήμερα, η Μάρθα Στιούαρτ σε μαγνητίζει.
Αν υπήρχε πρωτόπλαστη ινφλουένσερ, αυτή θα ήταν η Μάρθα.
Έφτιαξε τον κόσμο όπου ζούμε σήμερα.
Οι Αμερικανίδες χρειάζονταν να ξεφύγουν από την πρακτική
του να περιχύνουν με τυποποιημένη σάλτσα μανιταριού
το μπρόκολο και το βραστό κοτόπουλο.
Υπήρχαν πολλές γυναίκες πριν από τη Μάρθα που έδιναν συμβουλές περί νοικοκυριού.
Αυτές οι γυναίκες έπρεπε, πρώτα και πάνω απ' όλα,
να είναι πολύ καλούλες.
Είμαι η Μπέτι Κρόκερ και σας υπόσχομαι ότι το κέικ σας θα βγαίνει πάντα τέλειο.
Και ότι ό,τι θα σας έδειχναν ήταν εύκολο.
Ατόφιος κύλινδρος ενός κοκτέιλ νοστιμιάς.
Όταν έκανε την εμφάνισή της η Μάρθα, έλεγε κάτι εντελώς διαφορετικό.
Αν έχετε πολλούς καλεσμένους για τις γιορτές, όπως εμείς,
μήπως να μη φτιάξετε τη γαλοπούλα μόνο με έναν τρόπο;
Είναι μια από τις πιο όμορφες γαλοπούλες.
Είναι τυλιγμένη σε φύλλο σφολιάτας.
Ενσάρκωσε μια δύναμη φιλοδοξίας για εκατομμύρια ανθρώπους.
Η ιδέα ότι μπορείς να τα έχεις όλα.
Μάρθα Στιούαρτ, η αυτοδημιούργητη δισεκατομμυριούχος.
Έλεγε στις γυναίκες "Η οικοκυρική ενέχει δύναμη".
Πάντα προσπαθώ να γεμίσω ένα κενό.
Κάτι που δεν υπάρχει.
Κάτι που ο κόσμος χρειάζεται και θέλει και δεν έχει.
Ήθελε να δώσει τη δυνατότητα
στον κόσμο να έχει τα σπίτια και το περιβάλλον που ήθελε,
είτε έχει χρήματα είτε όχι.
Πολύς κόσμος έχει ασπαστεί
τα υψηλά στάνταρ που η Μάρθα έθεσε στον εαυτό της.
Κι αυτό είναι πρόβλημα για πολλές γυναίκες.
Είναι ένας φανταστικός κόσμος.
Επιδιώκεις έναν τρόπο ζωής που δεν μπορείς να έχεις.
Ουσιαστικά είναι οικοκυρικό πορνό.
Κάποιοι απειλούνταν.
Έχουμε πολύ δυνατά αλλά αντικρουόμενα συναισθήματα
για το πώς πρέπει να είναι η γυναίκα στο σπίτι.
"Αφόρητα τελειομανής. Θέλει να ελέγχει τα πάντα".
Τι δηλώνετε;
Ένοχη.
Μου επιτίθενται γιατί ασχολούμαι με τα οικιακά, μα τι κάνω πραγματικά;
Τιμώ κάτι που εξευτελίζεται εδώ και πολύ καιρό.
Με βλέπω ως σύγχρονη φεμινίστρια.
Όλοι τη θεωρούσαν τέλεια,
αλλά ήταν κάτι για το οποίο πάσχιζε
και δεν ησύχαζε μέχρι να το πετύχει.
Την κατέτρεχαν ερινύες δικής της δημιουργίας.
Ασκήθηκε ποινική δίωξη στη Μάρθα Στιούαρτ.
Για μια εικόνα τόσο συνυφασμένη με την τελειότητα, πρόκειται για αντίθεση.
Κινδυνεύει με πολυετή φυλάκιση.
ΕΛΕΥΘΕΡΙΑ ΣΤΗ ΜΑΡΘΑ
Απολύτως τέλεια.
- Τελείως τέλεια. - Τέλεια κατάσταση.
- Τελείως σταθερό. - Τέλειο μοτίβο.
Τέλειο.
Σκέτη τελειότητα.
Το τέλειο τέλος ενός τέλειου γεύματος.
Κάπου στην πορεία, η Μάρθα ενστερνίστηκε την ιδέα της τελειότητας.
Μα το ερώτημα δεν είναι αν η τελειότητα είναι εφικτή.
Το ερώτημα είναι "Με τι τίμημα;"
ΜΑΡΘΑ ΣΤΙΟΥΑΡΤ
Τι δεν σας αρέσει καθόλου;
Δύσκολη ερώτηση.
Δεν μ' αρέσει η σπατάλη.
Η αναποτελεσματικότητα.
Η αποφυγή.
Η ανυπομονησία.
Τα άτομα που υπερεκτιμούν τις ικανότητές τους.
Δεν μ' αρέσει όταν δεν δίνουν σημασία στη λεπτομέρεια,
όταν βγάζουν κακία χωρίς λόγο.
Δεν μ' αρέσουν οι ποδιές και οι ρόμπες της νοικοκυράς.
Δεν μ' άρεσε το μοβ χρώμα.
Καθόλου. Μα πλέον δεν με ενοχλεί τόσο... Και το κόκκινο.
Δεν φυτεύω πολλά κόκκινα πράγματα στον κήπο μου, αν μη τι άλλο.
Αν εμφανιστεί κάτι κόκκινο, συνήθως αφαιρείται.
Το κόκκινο είναι κάτι ακόμα που δεν μου πολυαρέσει.
Εντάξει. Επόμενη ερώτηση;
Είναι 18 Οκτωβρίου.
Έχουμε πολλά να κάνουμε στον κήπο.
Θα ήθελα να πλακοστρώσω το μονοπάτι προς τον κήπο του εξοχικού.
Να βάλουμε ακανόνιστες πέτρες όπως στο άλλο μονοπάτι,
σε στιλ πάγου με ρωγμές.
Αποστολή.
Υπάρχει ένα ρητό που μ' αρέσει πολύ.
Αν θες να είσαι ευτυχισμένος για έναν χρόνο,
παντρέψου.
Αν θες να είσαι ευτυχισμένος για μια δεκαετία, πάρε σκύλο.
Αν θες να είσαι ευτυχισμένος για όλη σου τη ζωή, φτιάξε κήπο.
Ο κήπος φαίνεται πολύ καλός.
Ίσως πρέπει να κουρέψουμε λίγο το πυξάρι.
Νέα παράγραφος.
Με κακολογούσαν για την τελειομανία μου,
με επέκριναν για τη δημιουργία ενός ανέφικτου τρόπου ζωής,
κάτι που δεν ίσχυε καθόλου.
Αυτό που ήθελα να κάνω ήταν να εκπαιδεύσω.
Βλέπω μερικές μαραμένες παιώνιες και αυτό με δυσαρεστεί πολύ.
Αποστολή.
Είμαι τελειομανής.
Το 'χει η οικογένεια.
Το ξεκίνησε ο πατέρας μου.
Ο μπαμπάς μάς έκανε όλους να μάθουμε κηπουρική.
Καλλιεργούσε οτιδήποτε.
Ήμουν η ιδανική κόρη.
Ήθελα να μάθω. Είχε πολλά να διδάξει. Και άκουγα.
Σ' εμένα εμπιστευόταν το σιδέρωμα των πουκαμίσων του.
Είχε ένα σακάκι Harris Tweed
και τιρκουάζ γραβάτα που ταίριαζε με τα όμορφα μπλε μάτια του.
Ήταν ο πιο όμορφος πατέρας.
Μ' αγαπούσε.
Και ήταν προφανές σε όλους ότι μου είχε αδυναμία.
Νόμιζε ότι του έμοιαζα περισσότερο από όλους.
Σε τι;
Ήταν κι αυτός τελειομανής.
Έκανε τη δουλειά που είχε αναλάβει να κάνει.
Όχι στα επαγγελματικά. Εκεί αποτύγχανε.
Μπορούσε να έχει κάνει σχεδόν ό,τι ήθελε,
αλλά είχε εγκλωβιστεί στη δουλειά του πωλητή.
Μερικές φορές ξεκινούσε τη μέρα του με ένα μεγάλο ποτήρι καφέ και κρασί.
Αυτό τον κάνει αλκοολικό; Ίσως.
Μα ποτέ δεν έμοιαζε με μεθύστακα.
Ποτέ δεν τρέκλιζε ή πετούσε και έσπαγε πράγματα.
Δεν έκανε έτσι.
Αλλά ήταν ένας δυσαρεστημένος, δυστυχισμένος άνθρωπος.
Δεν έβγαζε αρκετά για να ταΐσει έξι παιδιά.
ΦΩΝΗ ΕΡΙΚ ΣΚΟΤ ΑΔΕΡΦΟΣ
Γι' αυτό είχαμε κήπους.
Ανταλλάσσαμε τα δικά μας με ό,τι δεν καλλιεργούσαμε.
Στεκόταν από πάνω σου σαν λοχίας.
Κακιασμένος.
"Δεν το κάνεις σωστά".
Μας διέταζε "Ξεβοτάνισε τις ντομάτες".
Κι αν δεν το φέρναμε εις πέρας, το πληρώναμε.
Τρώγαμε τις ξυλιές μας με το μέτρο.
ΦΩΝΗ ΦΡΑΝΚ ΚΟΣΤΙΡΑ ΑΔΕΡΦΟΣ
Το τρέμαμε. Και ενίοτε με την άκρη της ζώνης.
Ακόμα απεχθάνομαι την κηπουρική.
Είχε μείνει άνεργος.
Δεν είχε οικονομίες.
Έξι παιδιά.
Και χρειάζονταν λεφτά.
Μια γειτόνισσα ασχολιόταν
με το μόντελινγκ στον ελεύθερό της χρόνο.
Με τη μαμά της μού είπαν μια μέρα
"Είσαι αρκετά όμορφη για μοντέλο. Θέλεις να σε συστήσουμε;"
Ξεκίνησα με 15 δολάρια την ώρα,
που ήταν πολύ καλύτερα από τα 50 σεντ που έβγαζα ως νταντά.
Απασχολημένοι, δραστήριοι άνθρωποι, στοπ!
Πείτε αντίο στις σωματικές οσμές.
Ήταν μεγάλο γεγονός στο Νάτλι του Νιου Τζέρσεϊ.
ΦΩΝΗ ΚΑΘΡΙΝ ΕΒΑΝΣ ΑΔΕΡΦΗ
Όλοι έτρεχαν να δουν τη Μάρθα.
Δεν ήμουν φοβερό μοντέλο. Δεν ήμουν ποτέ τέτοιας κλάσης.
Αλλά σίγουρα είχα επιτυχία.
Έδινα τον περισσότερο μισθό στη μητέρα μου,
γιατί είχα ακόμα μικρά αδέρφια.
Φρόντιζε να έχουμε πάντα καλό φαγητό.
Ήταν πολύ καλή μαγείρισσα.
Στεκόμουν στο πλευρό της στην κουζίνα
και μάθαινα όσα μπορούσα.
Ήταν δασκάλα και έπρεπε να μαγειρεύει 16 γεύματα τη μέρα.
Μου φαινόταν φανταστικό ότι μπορούσε να τα κάνει όλα αυτά.
Αλλά το συμβατικό σπιτικό και η συμβατική ζωή
δεν ήταν του γούστου μου.
Η Μάρθα πήρε υποτροφία
από το φημισμένο κολλέγιο Μπάρναρντ στη Νέα Υόρκη.
Λάτρευα το πανεπιστήμιο.
Μ' άρεσε πολύ η ιστορία, η ιστορία τέχνης, τα οικονομικά.
Ήμουν δημοφιλής στην πανεπιστημιούπολη.
Ο κόσμος με ήξερε.
Μια ψηλή, ξανθιά, όμορφη κοπέλα από το Νιου Τζέρσεϊ
που κυκλοφορούσε με βερμούδα, με κομψή εμφάνιση.
Αναζητούσα την περιπέτεια,
αναζητούσα το μέλλον.
Στο Μπάρναρντ υπήρχε μια γυναίκα
που την έφερνε για μάθημα μια μεγάλη Rolls-Royce.
Όλοι ξύναμε τα κεφάλια μας. "Ποια είναι;"
Μια μέρα με πλησίασε στο μάθημα
και είπε "Ο αδερφός μου σπουδάζει Νομική στο Γέιλ.
Θα ήθελες να βγείτε ραντεβού;"
Ήρθε να με πάρει με το κίτρινο σεντάν Mercedes του.
Δεν είχα ξαναμπεί σε Mercedes.
Πήγαμε για φαγητό. Ήταν πολύ ευγενικός και όμορφος.
Και πολυταξιδεμένος.
Ήταν συναρπαστικό να γνωρίζεις έναν ραφινάτο νεαρό.
Είχε και κάρτα American Express, κάτι που ήταν μεγάλη υπόθεση τότε.
Ήταν ενδιαφέρων, παιχνιδιάρης και ωραίος.
Μέχρι να τελειώσουμε το φαγητό, είχα ξετρελαθεί.
Ο Άντι Στιούαρτ, Θεέ μου.
Μια αχτίδα φωτός.
Ο Άντι ήταν πολύ καλός,
καμία σχέση με τον πατέρα μου.
Μου έστελνε λεφτά για το εισιτήριο τρένου
και τον επισκεπτόμουν κάθε Σαββατοκύριακο στο Γέιλ.
Δεν είχα ξανακοιμηθεί με κανέναν.
Ήταν πολύ επιθετικός
και μου άρεσε.
Μου έκανε πρόταση γάμου.
Φαινόταν πολύ φυσιολογική εξέλιξη.
Ερωτεύεσαι, παντρεύεσαι.
Μα το είπα στον μπαμπά μου και εκείνος με χαστούκισε.
Μου έριξε δυνατό χαστούκι και είπε "Όχι. Δεν θα τον παντρευτείς.
Είναι Εβραίος".
Το θυμάμαι εκείνο το χαστούκι.
Δεν με εξέπληξε καθόλου, γιατί ήταν μισαλλόδοξος.
Και ήταν παρορμητικός.
Αλλά εγώ είπα "Θα παντρευτώ ό,τι κι αν πιστεύεις εσύ".
Με τη βοήθεια της μητέρας μου έφτιαξα το νυφικό.
Είχε πολλά μικρά κουμπάκια καλυμμένα με οργάντζα στην πλάτη.
Ήταν ένα πανέμορφο φορεματάκι.
Ο γάμος ήταν ημέρα ευτυχίας.
Πολύ ωραίος.
Ήταν το ξεκίνημα της ζωής μου.
Αποφασίσαμε να πάμε ένα μεγάλο ταξίδι του μέλιτος στην Ευρώπη.
Κράτησε περίπου πέντε μήνες.
Κατέγραφα κάθε μενού, κάθε πράγμα που τρώγαμε.
Μου άνοιξε τα μάτια.
Η προετοιμασία του φαγητού...
Οι μόνες ελιές που είχα γευτεί ποτέ ήταν
οι πράσινες γεμιστές με κόκκινη πιπεριά σε βαζάκι.
Κανείς δεν ήταν σοφιστικέ στις ΗΠΑ της δεκαετίας του '60.
Η αρχιτεκτονική
και ειδικά οι κήποι που επισκέφτηκα...
Ξύπνησαν μέσα μου μια αγάπη
για την κουζίνα, τα ταξίδια, την ανακάλυψη.
Ένιωσα ότι θα ήθελα να περάσω όλη μου τη ζωή σκεπτόμενη αυτά.
Ταξιδέψαμε στην Ιταλία και καταλήξαμε στη Φλωρεντία το Μεγάλο Σάββατο.
Έπρεπε να πάω στην εκκλησία
και πήγα στον καθεδρικό ναό.
Ο Άντι ήταν στο ξενοδοχείο.
Δεν τον ενδιέφερε καθόλου να έρθει στο Ντουόμο μαζί μου.
Στο άκουσμα της υπέροχης μουσικής μες στον καθεδρικό...
Ήταν ένα πολύ ρομαντικό μέρος,
γεμάτο τουρίστες, και γνώρισα έναν πολύ όμορφο άνδρα.
Δεν ήξερε ότι ήμουν παντρεμένη.
Ήμουν μια ξέμπαρκη κοπέλα που περιφερόταν στον καθεδρικό την παραμονή του Πάσχα.
Ήταν συγκινημένος. Ήμουν συγκινημένη.
Φταίει που ήταν το μέρος συγκινητικό.
Δεν είχα ξαναβιώσει κάτι τέτοιο.
Ένας πανέμορφος υπερμεγέθης θόλος και πίνακες παντού ολόγυρα.
Δεν είχα ξανακάνει κάτι παρόμοιο.
Γιατί να μη φιλήσεις έναν άγνωστο;
Ήσασταν...
Ξέρετε, ποια είναι η λέξη που ψάχνω;
Άτακτη;
Ήταν αταξία ή ήταν απιστία;
Τίποτα από τα δύο. Δεν ήταν ούτε αταξία ούτε απιστία.
Ήταν απλώς η συγκίνηση της στιγμής.
Έτσι το είδα εγώ.
Και ήταν συναρπαστικό, γιατί ήταν ένα πολύ συγκινητικό μέρος.
Μακάρι να μπορούσαμε όλοι να ζήσουμε μια τέτοια βραδιά.
Ήμουν 19 χρονών.
Και δεν ήθελα να πάω σπίτι.
Γυρίσαμε στη Νέα Υόρκη
και η πραγματικότητα μάς χτύπησε κατάμουτρα.
Γεννήθηκε η κόρη μου, η Αλέξις.
Τότε, όλοι έκαναν μωρά πολύ μικροί.
Αυτό ήταν το στιλ και η συνήθεια.
Το θεώρησα φυσική εξέλιξη.
Και τελικά δεν σου έρχεται καθόλου φυσικά το να γίνεσαι μητέρα.
Δυσκολεύτηκε να προσαρμοστεί στον ρόλο της μαμάς.
ΦΩΝΗ ΚΑΘΙ ΤΑΤΛΟΚ ΦΙΛΗ
Χαιρόταν όταν η Λέξι έπεφτε για ύπνο, γιατί μπορούσε να μένει μόνη της.
Φρόντιζε τη Λέξι, αλλά δεν την παραχάιδευε.
Ήταν πάντα λίγο ψυχρή.
Δεν το 'χει με τα συναισθήματα...
ΦΩΝΗ ΣΟΥΖΑΝ ΜΑΓΚΡΙΝΟ ΔΗΜΟΣΙΕΣ ΣΧΕΣΕΙΣ
...ή με το να τα εκφράζει.
Δεν είναι έτσι η Μάρθα.
Η μεγάλη Μάρθα, η μητέρα της Μάρθα,
μού είπε ότι νόμιζε ότι δεν αγκάλιαζε αρκετά τη Μάρθα.
Συναισθήματα... Δεν μιλούσαμε γι' αυτά.
Δεν μας μεγάλωσαν έτσι.
Μας αγαπούσαν
κάπως συγκεχυμένα όταν υποτίθεται ότι έπρεπε να μας αγαπούν.
Το σπίτι μας δεν ξεχείλιζε "στοργή".
Ήταν η καθημερινή πτυχή της ζωής.
Η πρακτική διάσταση.
Πώς θα γινόμουν πραγματικά φοβερή μητέρα
αν δεν είχα εκπαιδευτεί για να γίνω μητέρα;
Η Μάρθα ήταν εξαιρετικά φιλόδοξη.
Είχε βάλει στόχο
κάτι άλλο από αυτό που ήταν εκείνη τη δεδομένη στιγμή.
Δεν ήξερα πού θα κατέληγε, αλλά ήξερα ότι θα πετύχαινε στη ζωή της.
Ήταν γραμμένο σε κάθε ίνα της ύπαρξής της.
Ο πεθερός μου ήταν χρηματιστής.
Το έβρισκα ενδιαφέρουσα ενασχόληση.
Αποφάσισα να δοκιμάσω τη Γουόλ Στριτ.
Δεν ήταν καλό μέρος για γυναίκες.
ΦΩΝΗ ΑΝΤΙ ΜΟΝΕΣ ΧΡΗΜΑΤΙΣΤΗΣ
Δεν είχε γυναίκες υπαλλήλους, γυναίκες στο χρηματιστήριο,
γυναίκες πουθενά.
Δεν είχαν καν γυναικεία τουαλέτα.
Την πέρασα από μια εκτενή συνέντευξη
και είπε ότι δεν ήθελε να βιοπορίζεται ως όμορφη ξανθιά.
Είχε καλό λέγειν
και η εμφάνισή της ήταν απλά τέλεια.
Καταλαβαίνετε;
Την προσέλαβα.
Ήμουν η μόνη γυναίκα στην εταιρεία.
Έπρεπε να τους κρατάω έτσι σε απόσταση.
Δεν θα αναφέρω καν όσα συνέβαιναν στην πίσω θέση των ταξί.
Αλλά ήταν πολύ έξυπνοι.
Έμαθα πολλά σ' εκείνη την εταιρεία.
Η Μάρθα ήταν πολύ καλύτερη από όλους σε όλα.
Πολύ κομψή κοινωνικά με τους πελάτες της.
Την αγαπούσαν πολύ.
Έλεγαν "Θα βγω για φαγητό με τον χρηματιστή μου".
Εννοούσαν τη Μάρθα Στιούαρτ.
Σίγουρα δεν θα ήταν κακό το φαγητό.
Συναντούσα πολύ κόσμο
κι εκεί έμαθα πώς να συμπεριφέρομαι σε δισεκατομμυριούχους.
Να έχετε υπόψη ότι τότε
ήταν αρκετά ασυνήθιστο να είσαι δισεκατομμυριούχος.
Άρχισα να βγάζω πολλά λεφτά.
Έβγαζε 250.000 δολάρια τον χρόνο.
Οι πελάτες έβγαζαν λεφτά με τη σέσουλα.
Η LEVITZ ΚΑΝΕΙ ΒΟΥΤΙΑ
Προτείναμε μια μετοχή, και πήγε από έξι σε 90 σε έξι.
Και ξαφνικά, έχαναν λεφτά.
Αυτό σκότωσε τη Μάρθα.
Ήταν λάθος στην αγορά και έκανε τον κόσμο να χάσει λεφτά.
Ό,τι μπορεί να ελέγξει η Μάρθα θα πάει μια χαρά.
Ό,τι δεν μπορεί να ελέγξει θα τη βγάλει από τα ρούχα της.
Άρχισα να παθαίνω υπερκόπωση γιατί δεν ήταν εύκολη δουλειά.
Έτσι, έφυγα από τη Γουόλ Στριτ.
Μετακομίσαμε στο Γουέστπορτ του Κονέκτικατ...
την πόλη με τη μεγαλύτερη απόσταση μετακίνησης από τη Ν. Υόρκη.
Γιατί διαλέξατε το Γουέστπορτ;
Βρήκαμε το σπίτι των ονείρων,
το ερείπιο της οδού Τέρκι Χιλ, που έπρεπε να γίνει δικό μας
και να το επισκευάσουμε.
Αν δεν ήταν εκείνο, δεν θα ήμουν αυτή που είμαι.
Αλλά θα ήμουν κάποια.
Θα είχα γίνει κάποια άλλη.
Δεν θα ήμουν η Μάρθα Στιούαρτ, η ειδική στα οικιακά.
Ήταν μια ερειπωμένη αγροικία που έπρεπε να ανακαινιστεί πλήρως.
Φύγαμε από ένα όμορφο διαμέρισμα στην πόλη.
ΦΩΝΗ ΑΛΕΞΙΣ ΣΤΙΟΥΑΡΤ ΚΟΡΗ
Με έσυραν στο Κονέκτικατ.
Μετακομίσαμε σ' αυτή την "αξιαγάπητη" αγροικία
με μπανιέρα χωρίς ντους,
όπου γέμιζες με νερό ταπεράκια για να λουστείς.
Τα ερωτήματα που τέθηκαν στον απόηχο του...
Ήταν την εποχή του Γουότεργκεϊτ.
Έβαφα το σπίτι από πάνω μέχρι κάτω,
ολομόναχη πάνω σε μια σκάλα ακούγοντας για το Γουότεργκεϊτ.
...οι διαρρήκτες που εισήλθαν στην έδρα
της Εθνικής Επιτροπής Δημοκρατικών...
Ήμασταν όπως οι πρώτοι άποικοι του Γουέστπορτ.
Κότες στην πίσω αυλή το 1976.
ΦΩΝΗ ΛΟΪΝΤ ΑΛΕΝ ΦΙΛΟΣ
Οι γείτονες κάλεσαν το Δημαρχείο.
"Μια κυρία εδώ στην οδό Τέρκι Χιλ έχει κότες στην πίσω αυλή της".
Ήταν ανήκουστο.
Ήταν ένα σκηνικό εξοχής και η Μάρθα έπαιζε τον ρόλο της.
Μ' άρεσε πολύ η ιδέα της επισκευής ενός ακινήτου,
της επέκτασης του, της καλλιέργειας,
της επιστροφής στις ρίζες του Νάτλι στο Νιου Τζέρσεϊ.
Οι κήποι ήταν πολύ όμορφοι.
Έφτιαξε αυτούς τους κήπους με τα ίδια της τα χέρια.
Έδειχναν να περνάνε καλά χτίζοντας το αγρόκτημα στην Τέρκι Χιλ.
Ο πρώτος καιρός στην οδό Τέρκι Χιλ
με έκανε να καταλάβω ότι απολάμβανα τη δημιουργία του σπιτιού, το νοικοκυριό,
τη φροντίδα ενός σπιτικού.
Ο Άντι έγινε πρόεδρος
του κορυφαίου εκδοτικού οίκου βιβλίων τέχνης στην Αμερική.
Σκέφτηκα "Πόσο συναρπαστικό.
Μπορούμε να προσκαλούμε σπίτι μας όλους αυτούς τους συγγραφείς".
Λάτρευα να έχω κόσμο.
Οργάνωνε πολλά.
ΦΩΝΗ ΡΙΤΑ ΚΡΙΣΤΙΑΝΣΕΝ ΝΥΦΗ
Καλούσε όλους τους γείτονες στις διάφορες γιορτές...
Το φαγητό ήταν πεντανόστιμο.
Συνειδητοποίησα ότι απολάμβανα να δημιουργώ
περίτεχνα, όμορφα, υποβλητικά είδη ψυχαγωγίας.
Γιατί να μην κάνω μια επιχείρηση κέτερινγκ;
Ήταν ιδιοφυΐα.
Από μοντέλο έγινε χρηματίστρια,
και, ξαφνικά, έκανε το κέτερινγκ σε πάρτι φίλων της.
Έφτιαχνα πουτίγκες για 200 άτομα.
Έκανα scone
και μαρμελάδες και ζελέ.
Χειροποίητα. Τίποτα αγοραστό. Όλα σπιτικά.
Αυτό έγινε γρήγορα δημοφιλές.
Μουσείο Μοντέρνας Τέχνης. Μητροπολιτικό Μουσείο Τέχνης.
Σπίτια στο Γκρίνουιτς, το Γουέσττσεστερ ή το Μπέντφορντ.
Κοκτέιλ πάρτι από τις έξι ως τις οκτώ στον οίκο Sotheby's για 700 άτομα.
Προσπαθήσαμε να γίνουμε λίγο εξωφρενικοί. Θέλαμε να τραβήξουμε την προσοχή.
Δεν ήταν απλό μπουκάλι βότκα.
Ήταν ένα μπουκάλι βότκα μέσα σε μια παγοκολόνα.
Μεγάλα τραπέζια με λαχανικά...
ΦΩΝΗ ΣΑΡΑ ΓΚΡΟΣ ΥΠΕΥΘΥΝΗ ΚΕΤΕΡΙΝΓΚ
...φρούτα και τυριά.
Δεν είχε ξαναγίνει τίποτα τέτοιο.
Θύμιζαν σκηνικά ταινίας.
Η εικόνα των φραουλών να πέφτουν από το καλάθι.
Πανέμορφο.
Αν δεις τους παλιούς Ολλανδούς ζωγράφους και τις συνθέσεις φαγητών και φρούτων,
όλα αυτά με ενέπνευσαν απίστευτα.
Η Μάρθα ξέρει να δημιουργεί ευχαρίστηση και ενθουσιασμό.
Αναλαμβάνει πάρτι για προσωπικότητες όπως οι Πολ Νιούμαν, Μπέβερλι Σιλς...
Τραβήξαμε την προσοχή πολλών ανθρώπων
και γίναμε επιχείρηση εκατομμυρίων.
Αυτή ήταν η απαρχή της Μάρθα Στιούαρτ.
Η Μάρθα είχε μια επιτυχημένη επιχείρηση κέτερινγκ,
έναν σύζυγο που διηύθυνε μια εκπληκτική εκδοτική εταιρεία,
τον τέλειο γάμο.
Η κατάσταση φαντάζει υπέροχη.
Είναι όντως έτσι;
Δεν ήταν ικανοποιημένος στο σπίτι.
Δεν ξέρω πόσες ερωμένες είχε εκείνη την εποχή,
αλλά νομίζω ότι ήταν κάμποσες.
Νεαρές μου, ακούστε τη συμβουλή μου.
Αν νομίζετε ότι ο γάμος σας είναι ευτυχισμένος κι ο άντρας σας σάς απατήσει,
εκείνος είναι το σκουπίδι.
Κοιτάξτε τον, είναι σκουπίδι, και φύγετε.
Φύγετε από τον γάμο.
Εγώ δεν μπορούσα να το κάνω, να τα παρατήσω.
Δεν είχατε εξωσυζυγική σχέση στην αρχή της σχέσης
ή όταν ήσασταν χρηματίστρια;
Ναι, αλλά δεν νομίζω ο Άντι να το ήξερε.
- Είπε ότι το ήξερε. - Το ήξερε;
Ναι, το είχατε εξομολογηθεί.
Είπε ότι δεν είχε ξενοκοιμηθεί
μέχρι που του είπατε ότι εσείς το είχατε κάνει.
Δεν αληθεύει αυτό.
- Δεν το νομίζω. - Μα τι συνέβη; Είχατε σχέση...
Είχα μια πολύ σύντομη σχέση με έναν πολύ ελκυστικό Ιρλανδό.
Και δεν ήταν τίποτα.
Δεν ήταν τίποτα όσον αφορά...
Δεν θα διέλυε...
Ποτέ δεν θα χώριζα γι' αυτόν τον λόγο.
Δεν ήταν τίποτα.
Ήταν σαν το φιλί στον καθεδρικό ναό.
Δύο άτομα που τα είχαν όλα.
Μα δεν νομίζω ότι ευτύχησαν ποτέ.
Η Λέξι βρέθηκε στη μέση όλου αυτού.
Ήταν τόσο μπερδεμένη και θυμωμένη.
Μεγάλωσα σε ένα δυσάρεστο σπίτι.
Έμαθα να καταπιέζω τα περισσότερα συναισθήματά μου.
Η Μάρθα δεν ένιωθε μεγάλη χαρά στον γάμο και στο μεγάλωμα ενός παιδιού.
Αυτός ήταν ο κρίκος που έλειπε.
Άκουγες καβγάδες με το προσωπικό.
ΦΩΝΗ ΕΛΙΖΑΜΠΕΘ ΧΟΟΥΣ ΣΥΓΓΡΑΦΕΑΣ
Ήθελε να γίνονται όλα με συγκεκριμένο τρόπο. Πολύ τελειομανής.
Η πυγμή του πατέρα τους
μεταβιβάστηκε στη Μάρθα.
Κάποιοι ένιωθαν ότι τους κακομεταχειριζόταν.
Είχε πολύ λάθος ιδέες για την επιτυχία.
Είναι λευκός καρχαρίας.
Μπορούσε να σε δαγκώσει.
Ξεζούμιζε τους άλλους. Ήταν αδίστακτη.
Στον επιχειρηματικό κόσμο, είναι σπουδαίο χαρακτηριστικό για έναν άντρα.
Αλλά για μια γυναίκα...
Ήταν μια σκύλα.
Ξέρετε πώς την ανακάλυψαν;
ΦΩΝΗ ΑΪΖΟΛΝΤ ΜΟΤΛΙ ΣΥΝΤΑΚΤΡΙΑ, ΠΕΡΙΟΔΙΚΟ MSL
Έκανε ένα πάρτι βιβλίου για τον Άντι.
Ήταν μια εκπληκτική εκδήλωση.
Όλο το προσωπικό που σέρβιρε ήταν ντυμένο νεράιδες.
Ένας άλλος εκδότης είπε "Να κάνεις ένα βιβλίο ψυχαγωγίας καλεσμένων".
Είπα στον εαυτό μου "Το κέτερινγκ είναι πολύ εφήμερο".
Δουλεύεις σκληρά για μια όμορφη γιορτή που μετά χάνεται.
Μα αν γράψεις ένα βιβλίο που αρέσει στον κόσμο,
αυτό θα μείνει για πάντα.
Στην αρχή, ο εκδότης μου ήθελε ένα βιβλίο ασπρόμαυρο
με μερικές φωτογραφίες και συνταγές, περισσότερο σαν βιβλίο μαγειρικής.
Πρώτα πρώτα ξεκαθάρισε...
ΦΩΝΗ ΑΛΑΝ ΜΙΡΚΕΝ ΠΡΟΕΔΡΟΣ, CROWN PUBLISHING
...ότι ήταν το δικό της βιβλίο.
Αν δεν θέλαμε να το κάνουμε όπως ήθελε εκείνη,
δεν θα δούλευε μαζί μας.
Ήθελα να είναι εικονογραφημένο, έγχρωμες φωτογραφίες φαγητών και ιδεών,
ένα βιβλίο για οποιονδήποτε ήθελε
να μάθει πώς να διοργανώνει μια ενδιαφέρουσα γιορτή.
"Μεγάλωσα σε μια μεγάλη οικογένεια που πάντα είχε καλεσμένους.
Λάτρευα την ευκολία με την οποία η μητέρα μου πρόσθετε θέσεις,
μια πιατέλα λαχανικών, μια ιδιαίτερη πίτα,
λουλούδια στο τραπέζι για να δημιουργήσει μια ξεχωριστή περίσταση".
Τόσο φιλόδοξη.
Το Entertaining αφορούσε πολλά πράγματα, όχι μόνο το φαγητό.
Είχε όραμα.
Ήθελα να παρέχω εκπαίδευση και πληροφορίες και έμπνευση.
Ούτε πολύ ακριβά ούτε πολύ πολυτελή.
Αρκετά κοινό ώστε η κυρία που σου σερβίρει τον καφέ
να μπορεί να πάει σπίτι και να φτιάξει τα ίδια
που έφτιαχναν οι φίλοι μου στις επαύλεις τους.
Ήταν όλα τα ίδια.
Προσπάθησε να δείξει στις απλές γυναίκες...
ΦΩΝΗ ΜΕΓΚ ΤΖΕΪΜΣ ΡΕΠΟΡΤΕΡ, L.A. TIMES
...πώς να φέρουν ομορφιά στα σπίτια τους.
Εγώ ήμουν το κοινό. Αυτό ήταν το μυστικό.
Εγώ ήμουν όλοι όσοι διάβαζαν το βιβλίο. Και το ήξεραν.
Η αυθεντικότητα ήταν πολύ σημαντική.
Ήξεραν ότι ήμουν το ίδιο άτομο. Καθάριζα το ίδιο μου το σπίτι.
Μεγάλωσα το παιδί μου.
Είχα τον άντρα μου.
Είχα τον κήπο μου.
Η προσωπική ιστορία σήμαινε πολλά για τον αναγνώστη.
Ήταν η πρώτη γυναίκα που είδε
την εμπορευσιμότητα της προσωπικής της ζωής.
Η Μάρθα ήταν η πρώτη ινφλουένσερ.
Μάρθα Στιούαρτ, η εκπληκτική ειδήμων του κέτερινγκ.
Κάθομαι και απλώς κοιτάζω αυτό το βιβλίο για ώρες.
Μετουσίωσε την πείρα της στην ψυχαγωγία καλεσμένων σε βιβλίο.
Θέλεις να γεμίσεις ένα γλυκομπίζελο;
"Θέλεις να γεμίσεις ένα γλυκομπίζελο;"
Θέλεις να γεμίσεις ένα γλυκομπίζελο;
Η Μάρθα τραβούσε πολλή προσοχή πάνω της.
Ήταν ξανθιά και όμορφη.
Είχε όλο το πακέτο.
Η Crown την υπέγραψε για περισσότερα βιβλία,
οπότε είχε πάρει φόρα.
Είχε μία ταχύτητα, μόνο μπροστά.
Υπέγραψε ένα βιβλίο μου "Τελείως τέλειο".
Ό,τι θα έκανε θα ήταν τελείως τέλειο.
Κι αυτό μάλλον της κατέστρεψε τη ζωή.
Γιατί δεν είναι "τελείως τέλεια".
Περνούσα τόσο χρόνο κάνοντας όλα εκείνα τα πράγματα
και δεν εστίαζα
στη "ζωή" μου.
Ακούγεται σαν να μετανιώνετε.
Τι είναι πιο σημαντικό
ένας γάμος ή μια καριέρα;
- Εσείς πείτε μου. - Δεν ξέρω.
Ο Άντι ήταν πολύ απασχολημένος στην εκδοτική του επιχείρηση,
και όταν ήταν στο σπίτι,
η κατάσταση ήταν πάντα τεταμένη.
Ήταν επικριτική μαζί του
για το τι φορούσε ή πώς είπε κάτι.
Ο Άντι χειριζόταν τις επιχειρηματικές της συμφωνίες.
Με τον καιρό,
ήταν περισσότερο συνάδελφοι παρά σύντροφοι.
Ήταν σε διαφορετικά σύμπαντα.
Όταν η Μάρθα ήθελε τον Άντι να είναι παρών στο σύμπαν της,
αυτός δεν τρελαινόταν με την ιδέα.
Η τριβή μεταξύ τους αυξανόταν ολοένα και περισσότερο.
Σε κάποια φάση κυκλοφόρησαν φήμες
ότι ο Άντι τα είχε μπλέξει με την κοπέλα
που έκανε τις συνθέσεις λουλουδιών στο αγρόκτημα της οδού Τέρκι Χιλ.
Η Μάρθα τα παρατηρούσε όλα και αναστατωνόταν όλο και περισσότερο.
Ήταν σε έξαλλη κατάσταση.
Ημικρανίες και αϋπνία.
Μου έδειξε πού είχε ξεριζώσει τα μαλλιά από το κεφάλι της.
Ήταν κακιά με το προσωπικό της.
Είχε χάσει τον έλεγχο του Άντι.
Και την πλήρωναν όλοι.
Η Ρόμπιν δούλευε για μένα.
Δεν είχε πού να μείνει και της είπα
"Μπορείς να μείνεις στον αχυρώνα στην άλλη άκρη του οικοπέδου".
Είχαμε ένα μικρό διαμέρισμα εκεί.
Κι όταν ταξίδευα, ο Άντι τα έφτιαξε μαζί της.
Ήταν σαν να του την έφερα στο πιάτο.
Της ζητήσατε τον λόγο;
Το έκανα. Ναι, ασφαλώς.
Την έδιωξα αμέσως. "Τι διάολο κάνεις;"
Ο Άντι με πρόδωσε μες στην ιδιοκτησία μας.
Καθόλου ωραίο.
Έχουμε μαζί μας τη Μάρθα Στιούαρτ.
Είναι συντάκτρια του House Beautiful και ειδήμων στους γάμους.
- Αυτή η γυναίκα ξέρει από γάμους. - Νομίζω πως ναι. Έχω δει...
Προωθούσε το βιβλίο Weddings.
Θυμάμαι να σκέφτομαι ότι ήταν μια φρικτή συγκυρία.
ΣΤΟΝ ΣΥΖΥΓΟ ΜΟΥ ΑΝΤΙ: Ο ΓΑΜΟΣ ΜΑΣ ΘΑ ΕΙΝΑΙ ΠΑΝΤΑ Ο ΑΓΑΠΗΜΕΝΟΣ ΜΟΥ
Μου είναι δύσκολο να το συζητήσω.
Κάποιοι απολαμβάνουν την αυτολύπηση και τα σχετικά.
Εγώ πάλι, όχι.
Σας έδωσα γράμματα που ήταν πολύ προσωπικά.
Οπότε, μαντέψτε.
Πάρτε αυτά που έγραψα εκεί.
"Αγαπημένε μου Άντι,
Δεν μπορώ να κοιμηθώ.
Δεν μπορώ να φάω.
Στο δέρμα μου διαγράφεται η ανησυχία μου με πολλές νέες ρυτίδες.
Ζηλεύω απίστευτα τις άλλες γυναίκες σου.
Δεν αντέχω να χρησιμοποιείς ό,τι κάναμε μαζί σε άλλες".
"Αγαπητέ Άντι,
Είμαι σε μια πολύ ευαίσθητη, εύθραυστη κατάσταση αυτή τη στιγμή.
Νιώθω σωματικά άρρωστη εξαιτίας όλων αυτών,
λες και το μυαλό μου είναι έτοιμο να σπάσει".
"Αγαπητέ Άντι,
Ίσως θες να την παντρευτείς και να τη συντηρείς με τα λεφτά μου,
για να ζωγραφίζει γυμνά πορτρέτα του εαυτού της.
Είναι πολύ ερεθιστικό, έτσι δεν είναι;
Ίσως σου κάνει κι εσένα ένα γυμνό πορτρέτο.
Θα ήθελα πολύ να το δω.
Ανησυχώ πολύ για την ιδιωτικότητά μου και την επαγγελματική μου ζωή.
Λέω σε όλους ότι λείπεις για λίγο.
Απλώς αυτό".
"Αγαπητέ Άντι, καταλαβαίνω γιατί λαχταράς το σεξ με άλλες.
Καμιά δεν θα νοιαστεί για εσένα όσο εγώ.
Καμιά δεν θα σε αγαπήσει τόσο.
Δώσε μου άλλη μια ευκαιρία, Άντι.
Λυπάμαι για τόσα πολλά.
Είναι όντως τόσο αργά;"
"Αγαπητέ Άντι,
Και πάλι νιώθω προδομένη και ολομόναχη.
Όταν μου λες ότι δεν είναι πια το σπίτι σου,
μετά από όσα κάναμε εδώ μαζί,
γιατί να μην πω εγώ ότι θα το κάψω;
Πρέπει να πάω στο Σαν Φρανσίσκο να μιλήσω για το βιβλίο
και την υπέροχη ζωή μου.
Ελπίζω να απολαμβάνεις την ελευθερία σου.
Και ελπίζω να πέσει το αεροπλάνο μου".
"Κάθομαι μες στο αεροπλάνο και κλαίω, βήχω,
έχω πυρετό και νιώθω τόσο άθλια που δεν το πιστεύω.
Έπρεπε να είμαι ακμαία, όμορφη, ερωτική και επιθυμητή.
Και να με εδώ, σε ελεεινή κατάσταση.
Είμαι 45 χρονών, ανήσυχη και απομονωμένη, ολομόναχη, απελπισμένη.
Το μέλλον φαντάζει εντελώς άδηλο".
Είκοσι επτά χρόνια.
Αυτός ήθελε διαζύγιο, όχι εγώ.
Με έκανε στην άκρη.
Ήμουν 40 χρονών. Ήμουν υπέροχη.
Ήμουν ποθητή γυναίκα.
Μα μου φερόταν λες και ήμουν σκουπίδι.
Μου φέρθηκε πολύ άσχημα.
Και για να ανταποδώσω, μάλλον του φέρθηκα κι εγώ άσχημα.
Δεν άρχισα να πηγαίνω με τον έναν ή με τον άλλο, εκείνος το έκανε.
Πάντα έλεγα ότι ήμουν ένας κύκνος και ήμουν...
Όλοι οι κύκνοι είναι μονογαμικοί.
Θεωρούσα ότι η μονογαμία ήταν αξιοθαύμαστη.
Πραγματικά, έτσι τη θεωρούσα.
Αλλά τελικά δεν ήταν... Δεν έσωσε έναν γάμο.
Να περάσουμε σε ένα πιο ευχάριστο θέμα;
Έχω φυτέψει κάθε δέντρο που βλέπετε.
Όλα αυτά τα έχω φυτέψει εγώ.
Αρκετές χιλιάδες.
Γεια σας.
Χρησιμοποιούμε τα πεσμένα δέντρα ως βάσεις στήριξης.
Όλα τα δέντρα αποθηκεύονται για τον χειμώνα.
Βρίσκω τον κήπο ένα όμορφο μέρος
γιατί μ' αρέσει να γίνεται η δουλειά.
Όχι, μην το βάζεις σ' αυτή την κατάσταση. Πρέπει να κλαδευτεί.
Να το καθαρίσεις και να βάλεις λίγο χώμα.
Δώσ' του την ευκαιρία να ξεβλασταρώσει.
- Μάλιστα. - Κι αυτό μπορεί να κλαδευτεί μέχρι κάτω.
- Ναι. - Θα ξαναβλαστήσει.
Αυτό είναι το σκεπτικό: φυλάς ό,τι είναι έτοιμο να φυλαχθεί.
Δεν κάνω ποτέ τα στραβά μάτια.
Εντάξει, παιδιά. Φασάνγκ, μη σπάσεις τις γλάστρες.
Μάλιστα.
Μη σπάσεις τις γλάστρες.
Πάω να δω τα θεμέλια του νέου. Είναι εντάξει;
Κοιτάζω ένα πρόβλημα και προσπαθώ να το λύσω.
ΒΙΝΤΕΟ ΜΑΡΘΑ ΣΤΙΟΥΑΡΤ "ΜΥΣΤΙΚΑ ΨΥΧΑΓΩΓΙΑΣ ΚΑΛΕΣΜΕΝΩΝ"
Και Entertaining, Μάρθα Στιούαρτ.
- Γεια, ένα, δύο, τρία, τέσσερα, πέντε. - Γεια.
Όχι ακόμα.
Ας βάλουμε... Μ' αρέσει πάνω.
- Δεν αντέχω... Θέλω όγκο. - Μάλιστα.
Άνηκε σε έναν κόσμο όπου παντρευόσουν έναν άντρα και τέρμα.
Η Μάρθα δεν περίμενε ποτέ να μην είναι παντρεμένη.
Ντρεπόταν γι' αυτό.
Η Μάρθα δεν ανέχεται την αποτυχία.
Ήταν η πρώτη φορά που δεν μπορούσε να διορθώσει κάτι.
Ανησυχούσε που θα πήγαινε σε περιοδεία προώθησης του βιβλίου,
γιατί θα ήταν ζόρικη η διαχείριση της δημοσιοποίησης του χωρισμού της.
Αλλά, τελικά, τον κόσμο δεν τον ένοιαζε καθόλου.
Τρία, δύο...
Ήθελε απλώς να μάθει να φτιάχνει κέικ.
Γυναίκες σε όλη τη χώρα κάνουν ουρά για να γνωρίσουν την απίθανη οικοδέσποινα,
τη γυναίκα που με πολλή μαεστρία πούλησε τον εαυτό της
ως βασίλισσα της τελειότητας.
Αφού έφυγε ο Άντι, άφησα να με απορροφήσει η δουλειά,
οι ιδέες για το μέλλον, και, ευτυχώς, είχα ιδέες.
Ευτυχώς. Θα μπορούσα να ήμουν μια μίζερη, ξοφλημένη νοικοκυρά.
Μα δεν άφησα να μου συμβεί αυτό και χαίρομαι που το έκανα.
ΠΑΝΤΑ ΙΚΑΝΟΠΟΙΗΜΕΝΟΙ
Και η αρχή έγινε με το Kmart.
Η Μάρθα Στιούαρτ φέρνει πλέον το σικάτο στιλ της
στο Kmart και τους αγοραστές της μεσαίας τάξης.
Κλινοσκεπάσματα, πιάτα, λευκά είδη με την υπογραφή της Μάρθα Στιούαρτ.
Τα πάντα για το σπίτι σας.
Το Kmart θεωρούνταν πολύ κατώτερης κλάσης.
Μα η Μάρθα ήταν πολύ διορατική γιατί κατάλαβε ότι η συνεργασία
με έναν λιανοπωλητή της μαζικής αγοράς θα ήταν φοβερή.
Η Λέσχη Κηπουρικής του Γκρίνουιτς ακύρωσε την εμφάνισή μου
επειδή είχα υπογράψει με το Kmart και δεν ήθελαν τίποτα φτηνιάρικο.
Κατάλαβε ότι το να μην έχεις πολλά λεφτά...
ΦΩΝΗ ΚΕΪΤΛΙΝ ΦΛΑΝΑΓΚΑΝ ΔΗΜΟΣΙΟΓΡΑΦΟΣ
...δεν σημαίνει ότι δεν έχεις γούστο.
Αυτό έκρυβε πολλή δύναμη.
Αν δεν είχες ακουστά τη Μάρθα...
ΦΩΝΗ ΓΚΕΪΛ ΤΑΟΥΙ ΚΑΛΛΙΤΕΧΝΙΚΗ ΔΙΕΥΘΥΝΤΡΙΑ MSL
...πλέον τη μάθαινες.
Σας βλέπουμε πολύ στην τηλεόραση τελευταία, στις διαφημίσεις του Kmart.
Πολύς κόσμος θα τον θεωρούσε παράξενο συνδυασμό.
- Σας φαίνεται παράξενος; - Καθόλου.
Όσοι ψωνίζουν στο Kmart,
και μιλάμε για περίπου 77 εκατ. άτομα τον μήνα...
Αλήθεια; Εβδομήντα επτά εκατομμύρια;
Ναι. Και θέλουν όμορφα πράγματα.
Κι εγώ προσπαθώ να φέρω υπέροχα πράγματα στο κατάστημα.
Τι κάνουν στο Kmart αν...
Σε εκείνο το διάστημα, είχα κάνει έξι βιβλία
και ο εκδότης μου ήθελε μόνο ένα βιβλίο τον χρόνο.
Μα είχα πολλά περισσότερα να πω και σκέφτηκα "Κι αν έκανα ένα περιοδικό;"
Υπήρχαν γυναικεία περιοδικά τότε,
αλλά δεν είχαν την ομορφιά, το βάθος των πληροφοριών που ήθελα εγώ.
Ήταν ένα τεράστιο κενό.
Πρώτη μου στάση ήταν η Condé Nast.
Μίλησα με τον ίδιο τον Σ. Ε. Νιούχαους και είπε
"Πώς σκέφτεσαι να το ονομάσεις;"
"Μάρθα Στιούαρτ: Ζωή".
"Δεν μπορεί να είναι Μάρθα Στιούαρτ".
Είπα "Γιατί όχι;" και απάντησε
"Είναι Condé Nast.
Αυτό είναι το όνομά μας. Condé Nast". Προστάτευε το εμπορικό σήμα.
Έπειτα πήγα σε εκείνον τον Ρούπερτ Μέρντοχ.
Είπε "Κλείνω περιοδικά γιατί δεν είναι δική μας δουλειά.
Σου συνιστώ να το πας στο Time".
Το Time ήταν ένα ανδροκρατούμενο σύμπαν.
Δεν το κατάλαβαν καθόλου.
Είπα "Η ζωή είναι θέμα που μπορεί να καλυφθεί ξανά και ξανά
για πολλά χρόνια.
Δεν έχει όρια".
Και είπε "Αν όντως το εννοείς,
ίσως είναι πράγματι καλή ιδέα".
Θέλαμε να γίνουμε το περιοδικό της σύγχρονης γυναίκας.
Διακοπές, υποδοχή καλεσμένων, φαγητό, διακόσμηση, παιδιά, μωρά, χειροτεχνίες.
Όλα αυτά δεν είχαν συνδυαστεί ποτέ ξανά σε ένα μέρος.
Δημιουργήσαμε ένα πανέμορφο τεύχος,
που ξεπούλησε.
Χάρη στην ύφεση, ο κλάδος των περιοδικών παρουσιάζει βαθιά κάμψη.
Μα από το σκότος ξεπροβάλλει μια ηλιαχτίδα,
το Martha Stewart Living.
Το Martha Stewart Living προκάλεσε αίσθηση εν μία νυκτί.
Ήμουν στο εξώφυλλο σχεδόν κάθε τεύχους.
Γίναμε ένα από τα πιο πετυχημένα νεοσύστατα περιοδικά.
Υποδεχτείτε τη Μάρθα Στιούαρτ.
Εκείνη την εποχή,
πλήθος γυναικών έλεγε "Δεν θέλω να είμαι νοικοκυρά.
Θέλω να έχω δουλειά, να έχω δύναμη".
Μα κατάλαβε ότι πολλές γυναίκες στον εργασιακό χώρο,
διατηρούν μια σύνδεση με το σπίτι.
Η Μάρθα είπε ότι μπορείς να γίνεις η καλλιτέχνιδα από μόνη σου.
Η ομορφιά και η τελειότητα ενέχουν δύναμη.
Βρίσκομαι στο Γουέστπορτ του Κονέκτικατ.
Είχα μερικούς φίλους, λίγους, φυσικά,
αλλά όχι πολλούς.
Η κόρη μου είπε
"Εκεί που πρέπει να πας, μητέρα, ως ελεύθερη γυναίκα το καλοκαίρι
είναι τα Χάμπτονς".
Πήγα να ρίξω μια ματιά, λοιπόν.
Ο μεσίτης με ρώτησε "Τι ψάχνετε;"
Είπα "Το ερείπιο στον πιο ωραίο δρόμο".
Οι εργολάβοι είπαν "Τι θέλετε να κάνετε;"
"Θέλω να το μετατρέψω στον πιο πανέμορφο κήπο
με ένα όμορφο σπίτι", είπα.
Ήταν ξεκάθαρα το όραμά της που επηρέαζε την απόφασή της.
Καταπιαστήκαμε με την οδό Λίλι Ποντ για περίπου ενάμιση χρόνο.
Όταν τελειώσαμε, πλησίαζαν τα πεντηκοστά μου γενέθλια.
Αποφάσισα, λοιπόν, να κάνω ένα μεγάλο πάρτι για τα γενέθλιά μου.
Ήταν ένα τεράστιο πάρτι. Ήταν όλοι εκεί.
ΦΩΝΗ ΣΟΦΙ ΣΛΕΪΤΕΡ ΑΝΙΨΙΑ
Άτομα του επιχειρηματικού κόσμου...
ΦΩΝΗ ΣΑΜ ΓΟΥΑΞΑΛ ΦΙΛΟΣ
...του κινηματογράφου, της τηλεόρασης.
Από τότε που μπήκε σε εκείνον τον κόσμο,
είναι όπως όταν η μπάλα στο μπιλιάρδο χτυπά δέκα άλλες μπάλες
και συμβαίνουν όλα.
Ήταν η αρχή της καλύτερης εποχής των Χάμπτονς.
Πάντα λέει ότι άργησε να πάρει μπρος,
αλλά μάλλον ένιωθε λίγο πιο ελεύθερη και ενδυναμωμένη.
"Εντάξει, έχω μια νέα ζωή πλέον και θα τη ζήσω".
Είχε πιο πολλά ειδύλλια από όσα ακούγονται.
ΦΩΝΗ ΣΑΡΛΟΤ ΜΠΙΡΣ ΦΙΛΗ
Και νομίζω ότι τα απολάμβανε.
Στη Μάρθα δεν άρεσε να είναι με άντρες που δεν ήταν έξυπνοι.
Λάτρευε τον Τσαρλς Σιμόνι, άρα της άρεσαν οι πλούσιοι,
ακόμα κι αν ήταν παράξενοι.
Ο Τσαρλς δημιούργησε το Word και το Excel στη Microsoft.
Σκέτη ιδιοφυΐα.
Αρχίσαμε να πηγαίνουμε παντού μαζί. Ήταν ένα διαφορετικό είδος ζωής.
Είχε δικό του τζετ, κατασκεύαζε ένα σκάφος στη Γερμανία.
Άρχισα να ασχολούμαι με το σκάφος μαζί του.
Δεν καιγόμουν να βγω ραντεβού και να ψάξω για άλλον σύζυγο.
Συνέχισα να δουλεύω, να σκέφτομαι, να κάνω,
όπως κάνω πάντα.
Είχατε καμία σχέση στην οποία μιλούσατε για τα συναισθήματά σας;
Όχι, και μάλλον γι' αυτό δεν είχα πολλές προσωπικές σχέσεις
με άντρες, για παράδειγμα.
Επειδή εμένα...
δεν με ένοιαζε καθόλου.
Δεν ξέρω ποιος είναι ο πραγματικός λόγος.
Δεν μ' ενδιαφέρει τόσο να ξέρω
"Τσαρλς, πώς νιώθεις αυτή τη στιγμή;"
Δεν με νοιάζει, βασικά.
Με νοιάζει, όμως,
"Τσαρλς, τι κάνεις; Τι σκέφτεσαι;"
Οπότε, στρέφομαι προς άτομα που διαρκώς κάνουν πράγματα.
Σκέφτομαι περισσότερο όλα όσα κάνω,
αυτά πάνω στα οποία δουλεύω, όσα θα ήθελα να δουλέψω,
όσα θα ήθελα να πετύχω.
Αυτό κάνω καλύτερα.
Το επόμενο βήμα ήταν να βγει στην τηλεόραση.
Αλλά το Time ήταν μια πολύ συντηρητική εταιρεία.
Ένιωθαν ότι αν το κοινό έβλεπε τη Μάρθα στην τηλεόραση,
δεν θα ένιωθε ότι χρειαζόταν να αγοράσει το περιοδικό.
Πάντα ήλπιζα ότι θα έκανα τηλεόραση
σε συνδυασμό με το περιοδικό.
Αυτό λεγόταν συνέργεια,
αυτή η κακιά λέξη
τη δεκαετία του '90.
Με θεωρούσαν τρελή.
Μα έπιασε.
Αν έλεγες πριν κάνει την εμφάνισή της η Μάρθα,
"Θέλετε μια εκπομπή για κάποια με περισσότερα λεφτά από εσάς,
που είναι πολύ πιο όμορφη απ' όσο θα είστε εσείς ποτέ,
ζει μια εκπληκτική ζωή και κάνει τα πάντα με τα χεράκια της",
θα έλεγαν "Με την καμία".
Μα μόλις έγινε η εκπομπή, τη λάτρεψαν.
Είναι καλό.
Είναι η καλύτερη δασκάλα.
ΦΩΝΗ ΜΕΜΡΙ ΛΙΟΥΙΣ ΦΙΛΗ
Δεν το καταλαβαίνεις απλώς, θες να το κάνεις.
Μην παραζυμώσετε.
Υπήρχε μια ολόκληρη γενιά νέων γυναικών των οποίων οι μητέρες δούλευαν,
οπότε δεν ήξεραν πώς να κάνουν διάφορα.
Ένιωσε ότι χρειαζόμασταν έναν τρόπο να δείξουμε στον κόσμο
πώς να το κάνουν ακριβώς,
βήμα-βήμα.
Αυτό που σήμερα λέμε "Κάν' το μόνος σου". Σηματοδότησε μια επανάσταση στις ΗΠΑ.
Επιτέλους, ένα θέμα που όλοι απαξίωναν
ξαφνικά πήρε διαστάσεις εθνικής φρενίτιδας.
- Είναι φρενίτιδα. - Τι αφορά;
Το να ζεις.
Την καθημερινή ζωή.
Πάντα το θεωρούσα πολύ σοβαρό θέμα.
Κύριοι, ανάψτε τις μηχανές σας!
Το Kmart γινόταν ανάρπαστο. Όλοι αγόραζαν τα πάντα.
Βγάζαμε 70 εκατομμύρια δολάρια τον χρόνο, σε καθαρά κέρδη.
Είδε ότι μπορούσε να δημιουργήσει μια αυτοκρατορία για τον εαυτό της.
Η Μάρθα κατάφερε να επαναγοράσει το όνομά της και το περιοδικό από το Time.
Ζήτησε από το Kmart τα λεφτά
και αυτό της τα έδωσε ως προκαταβολή έναντι δικαιωμάτων.
Εξελίχθηκε σε πολύ καλό πράγμα, όπως λέει και η Μάρθα.
Η ΜΑΡΘΑ ΣΤΙΟΥΑΡΤ ΠΑΙΡΝΕΙ ΤΟΝ ΕΛΕΓΧΟ
Ξαφνικά μάς άνηκε το 100% όλων.
Έτσι ξεκίνησε η Martha Inc.
Το σχέδιο ήταν η δημιουργία μιας εταιρείας που θα κάλυπτε όλα τα μέσα επικοινωνίας.
Εγώ είχα την ιδέα να σχεδιαστεί η εταιρεία ως ένα ηλιακό σύστημα.
Με ένα άτομο στο κέντρο του.
Δεν είχε ξαναγίνει έτσι.
ΜΑΡΘΑ ΣΤΙΟΥΑΡΤ
Κάτι που ξεκίνησε το 1976 ως μικρή επιχείρηση κέτερινγκ κατ' οίκον...
- Το λατρεύω. - ...έχει εξελιχθεί
στο Martha Stewart Living Enterprises,
μια εταιρεία πολυμέσων
που αποφέρει γύρω στα 200 εκατομμύρια δολάρια τον χρόνο.
Ίσως ο μοναδικός όμιλος που διοικείται από μία γυναίκα, ένα άτομο.
Ήταν σαν σούπερ σταρ.
Όπου και να κοίταζες, έβλεπες τη Μάρθα Στιούαρτ.
Ελεύθερη πλέον από το Time,
η Μάρθα Στιούαρτ καταστρώνει το επόμενο βήμα: το χρηματιστήριο.
ΑΓΟΡΑΖΟΝΤΑΣ ΤΗ ΜΑΡΘΑ
Το χρηματιστήριο είναι το αμερικανικό όνειρο.
ΤΟ ΣΥΜΠΑΝ ΤΗΣ ΜΑΡΘΑ ΣΤΙΟΥΑΡΤ
Τώρα άκου αυτό.
Μάρθα Στιούαρτ.
Η αψεγάδιαστη πριγκίπισσα είναι άραγε βασίλισσα της κακίας;
Η Αμερική την ξέρει ως τη χαρωπή μικρή νοικοκυρά.
Όσο περισσότερα ξέρεις γι' αυτή, τόσο λιγότερο τη συμπαθείς.
ΠΕΡΙΣΣΟΤΕΡΟ ΜΙΣ ΠΙΓΚΙ ΠΑΡΑ ΜΙΣ ΤΕΛΕΙΑ
Τη δεκαετία του '90 είναι που άρχισε να τη σφυροκοπά ο Τύπος.
"Είναι ψυχικά ασταθής. Τρελή. Της έχει στρίψει".
ΑΠΟΚΑΛΥΨΗ! ΤΟ ΤΕΡΑΣ ΤΗΣ ΜΑΓΕΙΡΙΚΗΣ
Δεν βοηθούσε πριν από την εισαγωγή στο χρηματιστήριο.
Όταν βγαίναμε στο χρηματιστήριο, όλα στόχευαν τη Μάρθα.
ΦΩΝΗ ΚΕΒΙΝ ΣΑΡΚΙ ΕΚΤΕΛΕΣΤΙΚΟΣ ΑΝΤΙΠΡΟΕΔΡΟΣ, MSLO
Όλα εξαρτώνται από ένα άτομο.
Θυμάμαι άτομα από τον χρηματοοικονομικό τομέα...
ΜΑΝΙΑΚΗ ΜΑΡΘΑ
...να λένε "Δεν συμμετέχουμε".
Το έβρισκα πολύ καλό επιχειρηματικό πλάνο.
Μα όταν το παρουσιάσαμε σε διάφορους επενδυτές,
οι τραπεζίτες το θεώρησαν τρωτή επένδυση
λόγω της ύπαρξης ενός προσώπου στο κέντρο.
Δεν τους άρεσε η ιδέα μιας επιχείρησης διοικούμενης έτσι από γυναίκα.
Δεν τους άρεσε.
"ΣΤΗ ΣΥΓΚΡΙΣΗ ΜΕ ΤΟ ΗΛΙΑΚΟ ΣΥΣΤΗΜΑ, ΕΚΕΙΝΗ ΕΙΝΑΙ Ο ΗΛΙΟΣ".
Ο μεγαλύτερος φόβος των τραπεζών ήταν
το να είναι η ίδια η Μάρθα η μάρκα.
Έλεγαν "Κι αν την πατούσε λεωφορείο;
Η μάρκα θα καταστρεφόταν".
ΠΑΡΑΓΟΝΤΕΣ ΚΙΝΔΥΝΟΥ
Η μάρκα της βασιζόταν στη φήμη
και, επίσης, στην αξιοπιστία της.
Έκτακτη είδηση: η Μάρθα Στιούαρτ δεν είναι και τόσο τέλεια.
Μιλώντας για ψέματα, η Μάρθα Στιούαρτ πήγε στην εκπομπή Today...
Ξοδεύεις πολύ χρόνο πλέκοντας παλιοσεμεδάκια.
Ίσως γι' αυτό να σε παράτησε ο άντρας σου!
Πάντα με παραξένευε το πόσο μίσος βγάζει ο κόσμος.
Ενίοτε το αποδίδω στο ότι η Μάρθα κάνει κάτι που όλοι μας,
θεωρητικά, μπορούμε να κάνουμε.
Απλώς το κάνει πολύ καλύτερα. Φαίνεται ότι αυτό τους τρελαίνει.
Ποιος έχει χρόνο για όλα αυτά;
Για κάθε γυναίκα που φτιάχνει ένα περίπλοκο μπισκοτόσπιτο,
άπειρες άλλες δεν προλαβαίνουν ούτε το μπισκότο.
Αυτή θέτει τα στάνταρ.
Όταν ο κόσμος βλέπει το σπίτι της, νιώθει αποτυχημένος.
Η Μάρθα Στιούαρτ είναι το αντίθετο της χαλαρότητας.
Τα ντουλάπια βάφονται από μέσα... Μην... Δεν μπορείς να το πεις αυτό.
Ίσως στερείται χιούμορ, μα πόσο αστείοι θα ήσασταν εσείς
με τέσσερις ώρες ύπνου και μια ζωή αφοσιωμένη στις λεπτομέρειες;
Όχι, πες του να μη βάψει τις προσόψεις.
Ήταν σκληρό αφεντικό,
αλλά ορισμένες συμπεριφορές για τις οποίες δεχόταν κριτική
θα λάμβαναν επαίνους σε έναν άνδρα επιχειρηματία.
Είναι πλέον κλισέ, αλλά δεν σημαίνει ότι δεν γινόταν.
Την αντιμετώπιζαν με δύο μέτρα και δύο σταθμά.
Μπλεκόταν ενοχλητικά στα πόδια των ανδρών.
Αυτή η ιδέα ότι μπορούσες να είσαι μια σκύλα ειδικός στα οικοκυρικά.
Ήταν μια μεγάλη σύγκρουση ιδεών.
Μην το ραγίσετε.
Κάποιος που παρακολουθεί ή διαβάζει τη Μάρθα
μπορεί κάλλιστα να αποτρελαθεί, γιατί δεν θα καταφέρει ποτέ να φτάσει
σ' εκείνη την τέλεια χαλαρή, εύκολη τελειότητα.
Μα ίσως φτάσει.
Μπορεί να μη φτιάξει ποτέ εκείνο το κέικ,
αλλά μπορεί να το ονειρευτεί.
Τραβάτε λίγο το μικρόφωνο;
Έφτιαξε μια αυτοκρατορία πολυμέσων.
Τώρα η Μάρθα Στιούαρτ πάει να κατακτήσει τη Γουόλ Στριτ.
18 ΔΟΛΑΡΙΑ ΠΡΟΣΦΟΡΑ MSLO
Είχατε σκεφτεί αυτή την εξέλιξη όταν ξεκινήσατε την επιχείρηση;
Ναι, από την πρώτη μέρα.
Μάρθα, άλλη μία με το σφυρί.
Ήταν συναρπαστική εμπειρία.
Ο θόρυβος και το καμπανάκι που χτυπούσε και τα χαμόγελα,
γιατί μπορούσες να βλέπεις στις οθόνες ζωντανά πώς ανέβαινε η τιμή.
Πώς νιώθετε που είστε πρόεδρος εισηγμένης εταιρείας;
Είμαστε πολύ ενθουσιασμένοι.
Είναι καλό πράγμα.
Φανταστήκατε ποτέ ότι το δικό σας είδος οικιακής ζωής
θα έπιανε την καλή ώστε να εισαχθεί η εταιρεία στο χρηματιστήριο;
Όταν το κοινό σ' εμπιστεύεται, έρχεται όταν χρειάζεται πληροφορίες.
Είμαστε δάσκαλοι και θα συνεχίσουμε να διδάσκουμε.
Πωλείται στα 38 τώρα.
Θα ήθελα να κάνω μια πρόποση
στη Martha Stewart Living Omnimedia
που είναι κάτι πολύ καλό
και θα συνεχίσει να είναι κάτι πολύ καλό για πολύ καιρό ακόμα.
Γκέιλ Τάουι, σηκώνεσαι κι εσύ;
Όλες οι γυναίκες πήγαν στην τουαλέτα και η Μάρθα στεκόταν εκεί και έλεγε
"Είμαι η πιο πλούσια γυναίκα στον κόσμο".
...η σημερινή κίνηση αποτιμά την αξία των μετοχών στα 1,2 δισ. δολάρια.
- Μια χαρά. - Φοβερή μέρα.
Μπράβο της.
Δεν έβρισκες πιο ευτυχισμένο άτομο εκείνη τη στιγμή.
Είχε επιτύχει όλα όσα μια κοπελίτσα από το Νάτλι,
με πατέρα πωλητή και μητέρα δασκάλα...
Εξέδωσες τη μετοχή και μετά πόσα έβγαλες;
- Περίπου ένα δισεκατομμύριο δολάρια. - Ένα δισεκατομμύριο;
Τι σημαίνει να είσαι η πρώτη γυναίκα
αυτοδημιούργητη δισεκατομμυριούχος στην αμερικανική ιστορία;
Ο κόσμος με πήρε στα σοβαρά.
Έγινα μέλος στο Δ.Σ. του Χρηματιστηρίου της Ν. Υόρκης.
Ήμουν στο συμβούλιο της Revlon.
Είχαμε μια ένεση πόρων.
Μας εκτίναξε σαν πυραύλους.
Πήραμε γραφεία στο κτίριο Starrett-Lehigh.
Το κτίριο ήταν απαίσιο.
Μα η Μάρθα έβλεπε τι είχε να προσφέρει.
Ήταν σαν να ήμουν μέλος μιας ολυμπιακής ομάδας με τους καλύτερους.
Εκδίδαμε όλο και περισσότερα περιοδικά.
Ξεκίνησε με το Living,
μετά βγάλαμε για γάμους,
για μωρά,
για παιδιά,
για διακόσμηση,
για υγιεινή ζωή
και καθημερινό φαγητό.
Μετά ήταν οι τηλεοπτικές σειρές.
Μπορούσαμε να κάνουμε τα πάντα.
Ο υπόλοιπος κόσμος άρχιζε να αντιλαμβάνεται το όραμά της.
Η Τζ. Ντίντιον έγραψε ένα εύστοχο δοκίμιο στο The New Yorker...
ΕΞΩ ΑΠΟ ΤΟ ΣΠΙΤΙ ΜΕ ΤΗ ΜΑΡΘΑ ΣΤΙΟΥΑΡΤ
... για μια γυναίκα σαν εμένα που γίνεται ισχυρή.
"Οι επικριτές της
τη βλέπουν ως μια απάτη που πρέπει να ξεσκεπαστεί,
μια αδικία που πρέπει να διορθωθεί.
Όσα περισσότερα έχει η Μάρθα, τόσα περισσότερα θέλει.
Και τα θέλει με τον τρόπο της και στον κόσμο της,
όχι στις λέσχες των εριστικών αγοριών στον τομέα των ακινήτων ή της τεχνολογίας,
αλλά στον λεπτεπίλεπτο κόσμο του σεμέν και της γαμήλιας τούρτας.
Δεν είναι η ιστορία
μιας γυναίκας που αξιοποίησε παραδοσιακές δεξιότητες στο έπακρο.
Είναι η ιστορία μιας γυναίκας που μπήκε μόνη της στο χρηματιστήριο.
Είναι η ιστορία του γυναικείου πείσματος,
η ιστορία της άγονης γης,
η ιστορία του 'θάβω το παιδί μου στην άκρη του μονοπατιού',
η ιστορία του 'δεν θα ξαναπεινάσω',
η ιστορία της Μίλντρεντ Πιρς,
η ιστορία για το πώς και μόνο τα κότσια
ακόμα και επαγγελματικά ανειδίκευτων γυναικών επικρατούν,
δείχνουν στους άντρες.
Τα όνειρα και οι φόβοι που εκμεταλλεύεται η Μάρθα Στιούαρτ
δεν είναι αυτά της 'γυναικείας' νοικοκυροσύνης
αλλά της γυναικείας δύναμης,
της γυναίκας που κάθεται στο ίδιο τραπέζι με τους άντρες
και, ακόμα φορώντας την ποδιά της,
σηκώνεται έχοντας σαρώσει όλες τις μάρκες.
Αυτοί οι έξυπνοι άντρες, οι έξυπνοι τραπεζίτες,
δεν έβλεπαν την πραγματική αξία στην ιδέα της πολύτροπης επικοινωνίας.
Απλώς δεν την έβλεπαν.
Μα εμείς τους δείξαμε, έτσι;
Αυτό ήταν το αποκορύφωμα της επιτυχίας.
Κράτησε για ένα χρονικό διάστημα,
μέχρι που έγινε καπνός.
Ήμουν καθ' οδόν για το Κάμπο του Μεξικού
μαζί με τη φίλη μου, τη Μαριάνα Πάστερνακ.
Κάναμε στάση για ανεφοδιασμό στο Σαν Αντόνιο του Τέξας.
Πήρα το γραφείο μου όπως θα έκανε κάθε ευσυνείδητος διευθύνων σύμβουλος
εταιρείας εισηγμένης στο χρηματιστήριο.
Ο βοηθός μου είπε ότι είχε τηλεφωνήσει ο χρηματιστής μου για την ImClone.
Η ImClone ήταν μια εταιρεία βιοτεχνολογίας που είχε ιδρύσει ο φίλος μου Σαμ Γουάξαλ.
Ο δρ Γουάξαλ είχε δημιουργήσει το φάρμακο Erbitux
που είχε μεγάλες προοπτικές για τη θεραπεία αρκετών ασθενειών.
Τηλεφώνησα, λοιπόν, στον Πίτερ Μπακάνοβικ, τον χρηματιστή μου.
Ήταν μια πολύ σύντομη συζήτηση.
Είπε "Η μετοχή πέφτει. Να πουλήσουμε".
Είπα "Ωραία, πούλα".
Συνέχισα το ταξίδι μου.
Δεν το ξανασκέφτηκα.
Έξι μήνες μετά περίπου έγινε το έλα να δεις.
Το FBI συνέλαβε τον Σαμ Γουάξαλ στις έξι και μισή το πρωί.
Υποπέσατε σε εσωτερική πληροφόρηση;
Ο Σάμιουελ Γουάξαλ πληροφορήθηκε πέρυσι στις 26 Δεκεμβρίου,
δύο μέρες πριν από την επίσημη ανακοίνωση, ότι ο FDA δεν θα ενέκρινε το Erbitux.
Σύμφωνα με τους εισαγγελείς, ο Γουάξαλ ενημέρωσε δύο συγγενείς.
Είναι ένα από πολλά παραδείγματα διευθυνόντων συμβούλων
που κατηγορούνται ότι πλούτισαν μαζί με τους συνεργάτες τους
ενώ πολλοί μέτοχοι έχασαν περιουσίες.
Τότε, οι πλούσιοι έπαιζαν με τις μετοχές...
ΦΩΝΗ ΝΤΕΪΒΙΝΤ ΚΕΛΙ ΠΡΩΗΝ ΕΙΣΑΓΓΕΛΕΑΣ
...και θεωρούσαν ότι ήταν υπεράνω του νόμου.
Αυτοί οι σύγχρονοι απατεώνες έβγαλαν εκατομμύρια
την ώρα που οδηγούσαν τις εταιρείες τους σε οικονομική καταστροφή.
Η μόνη λέξη που το περιγράφει είναι "εξωφρενικό".
Το Υπουργείο Δικαιοσύνης δημιούργησε κλιμάκιο οικονομικών εγκλημάτων...
ΦΩΝΗ ΚΑΡΕΝ ΣΙΜΟΥΡ ΚΑΤΗΓΟΡΟΣ
...γιατί η εμπιστοσύνη του κοινού κλονιζόταν μετά από κάθε σκάνδαλο.
Πώς να είναι αξιόπιστες οι επιχειρήσεις όταν κάποιοι κάνουν
αυτά που διαβάζεις σχεδόν κάθε μέρα;
ΚΙΝΔΥΝΕΥΕΙ Η ΕΜΠΙΣΤΟΣΥΝΗ ΤΩΝ ΕΠΕΝΔΥΤΩΝ
Με την ImClone, η χρονολογική σειρά έχει ως εξής.
ΔΕΚΕΜΒΡΙΟΣ 2002
Η κυβέρνηση είδε πολλά άτομα να ξεφορτώνονται μετοχές ImClone
πριν από την ανακοίνωση των μη θετικών αποτελεσμάτων.
ΑΝΑΚΟΙΝΩΣΗ ΑΠΟΡΡΙΨΗΣ ERBITUX
Εμφανίζονται κάποια ονόματα, λοιπόν.
Μεταξύ αυτών και της Μάρθα Στιούαρτ.
Μάρθα Στιούαρτ.
Έμεινα έκπληκτη όταν μου είπαν από το δικηγορικό μου γραφείο
ότι ο εισαγγελέας των ΗΠΑ μού ζητούσε
να εμφανιστώ ώστε να ερωτηθώ για την πώληση της ImClone.
Με έβαλαν σε ένα ταξί και με πήγαν στα κεντρικά.
Οι δικηγόροι μού είπαν
"Για ό,τι δεν είσαι σίγουρη, λες 'Δεν θυμάμαι. Μου διαφεύγει'".
Δεν φοβόμουν. Απ' όσο ήξερα, δεν είχα κάνει κάτι κακό.
Ούτε οι δικηγόροι μου το πίστευαν.
Έκανα ακριβώς ό,τι είπαν εκείνοι.
Απάντησα σε όλα με όση ειλικρίνεια και αλήθεια μπορούσα.
Όταν δεν θυμόμουν κάτι, το έλεγα.
Και γύρισα στη δουλειά.
Το κοινό δεν ήξερε για την έρευνα μέχρι τον Ιούνιο του 2002,
όταν συνελήφθη ο Σαμ.
Τότε είναι που ξεκίνησε το τσίρκο.
Επίσης ερευνάται η φίλη του Γουάξαλ, Μάρθα Στιούαρτ,
που πούλησε μετοχές της ImClone την ίδια μέρα με την οικογένειά του.
Οι μετοχές της εταιρείας της
βούλιαξαν κατά 22% από όταν μαθεύτηκε η πώληση της ImClone.
Η νομική ομάδα...
Με συμβούλεψαν να σιωπήσω.
Κακή συμβουλή.
Έχει χάσει τόσα λεφτά,
που, αντί να πουλάει στο Kmart, ίσως αρχίσει να αγοράζει από εκεί.
Η εταιρεία υπάρχει μόνο και μόνο
για να προωθεί τον τρόπο ζωής και την εικόνα της διευθύνουσας συμβούλου.
Αν αυτή η εικόνα πληγεί,
η εταιρεία υποφέρει πολύ.
Τι όμορφη μέρα στη Νέα Υόρκη είναι η σημερινή!
Ακούστε πόσο ωραία ήταν.
Η Μάρθα Στιούαρτ έκανε την εσωτερική πληροφόρησή της έξω.
Έτσι έγινε.
Η Στιούαρτ αποφεύγει τις κάμερες, αλλά αυτό δεν εμπόδισε τις ερωτήσεις.
Η Μάρθα ήταν ένα άτομο που ενδιέφερε τα ΜΜΕ.
Έπρεπε να δοθεί κάποια απάντηση.
Σε γραπτή δήλωση, η Στιούαρτ λέει ότι "δεν είχε αθέμιτη πληροφόρηση
και ότι η συναλλαγή ήταν απολύτως νόμιμη".
Η Μάρθα είναι σήμερα εδώ για την εβδομαδιαία εμφάνισή της.
- Χαίρομαι που σε βλέπω. - Γεια. Θα κάνουμε σαλάτα, μα...
Θα κάνουμε. Μα πρώτα έχω μερικές ερωτήσεις.
Δήλωσες επισήμως ότι δεν είχες εμπλοκή σε καμία εσωτερική πληροφόρηση,
αλλά δεν το έχεις σχολιάσει δημόσια.
Τι έχεις να πεις για τους ισχυρισμούς;
Όπως καταλαβαίνεις,
εμπλέκομαι σε έρευνα που έχει πολύ σοβαρές συνέπειες.
Οπότε... Εμπλέκονται πολλά άτομα σε όλη αυτή την έρευνα
και δεν έχω τη δυνατότητα επί της παρούσης να κάνω οποιοδήποτε σχόλιο.
Ελπίζω ότι το θέμα θα επιλυθεί στο άμεσο μέλλον.
Ο κόσμος αναρωτιόταν τι έγινε με την πώληση των μετοχών
και δεν υπήρχε καμία απάντηση που να είναι καλή.
Δεν έχω κάτι να πω επί του θέματος. Δεν δύναμαι να σχολιάσω.
Και, όπως είπα, νομίζω ότι όλα θα επιλυθούν στο άμεσο μέλλον
και θα απαλλαχθώ από κάθε παραλογισμό.
Ξέρω πόσο σημαντική είναι η εικόνα για εσένα
και όσα δημιούργησες όλα αυτά τα χρόνια.
Μέσα σε όλα αυτά, η τιμή της μετοχής της εταιρείας έπεσε.
Με τη φρενίτιδα των ΜΜΕ την τελευταία εβδομάδα,
πώς νιώθεις που βρίσκεσαι στο επίκεντρο;
Η παρουσιάστρια την πίεσε πολύ και...
Θέλω να επικεντρωθώ στη σαλάτα μου.
"Θέλω απλώς να κάνω τη σαλάτα μου".
Ζωντανά στον αέρα.
Καθόλου καλό αυτό.
Βγήκε αμέσως στον Τύπο.
Η ΣΤΙΟΥΑΡΤ ΒΓΑΖΕΙ ΤΑ ΜΑΧΑΙΡΙΑ
"Δεν αντέχει τα πυρά", κ.λπ. κ.λπ.
Υπήρχαν άπειρα πράγματα που τροφοδοτούσαν τις ιστορίες.
Φωτογραφίες με τον Σαμ.
Η ιστορία ήταν πολύ ζωντανή.
Η ΑΠΛΗΣΤΗ ΜΑΡΘΑ ΣΤΙΟΥΑΡΤ ΚΑΤΑΡΡΕΕΙ
Η αρνητική σκανδαλοθηρική κάλυψη ήταν τεράστια.
Οι δημοσιογράφοι ήθελαν να φανούν μέσα από ιστορίες καταστροφής...
ΔΡΑΜΑ ΑΥΤΟΚΤΟΝΙΑΣ
...και εκείνη ήταν ο στόχος νούμερο ένα.
Ήταν απίστευτο.
Η ΜΑΡΘΑ 114 ΚΙΛΑ!
Δεν σταματούσαν.
Εκείνον τον μήνα, το καλοκαίρι, το φθινόπωρο, δεν είχε σταματημό.
ΠΟΙΟΣ ΝΑ ΤΟ 'ΛΕΓΕ!
Εκεί που εστίαζαν όλοι, ειδικά η κυβέρνηση,
ήταν ότι ο Σαμ είχε ενημερώσει τη Μάρθα για τον FDA.
Αυτό είναι πραγματικό έγκλημα.
Μα ήταν προφανές ότι δεν του είχε μιλήσει πριν από την πώληση των μετοχών.
Ο Σαμ την είχε πολύ άσχημα.
Κανείς δεν θα γλίτωνε με όσα έκανε. Δεν το καταλαβαίνω.
Αλλά όσον αφορά τη Μάρθα, δεν της έδωσε καμία πληροφορία.
Οι δικηγόροι της Μάρθα ήταν πολύ ανακουφισμένοι.
Ήταν εκεί άτομα του Υπ. Δικαιοσύνης και της Επιτροπής Κεφαλαιαγοράς.
- Σας ρώτησαν για τη Μάρθα; - Ναι.
Πολύ;
Μάλιστα.
Ήθελαν να πω ότι της μίλησα.
Αν το έλεγα, δεν θα είχα μπελάδες.
Μου έδωσαν την αίσθηση ότι αν μπορούσαν να έχουν τη Μάρθα,
θα χαίρονταν απίστευτα πολύ.
ΜΑΡΘΑ ΚΑΙ ΣΑΜ ΓΟΥΑΞΑΛ
Πήρα τη μαμά μου.
Είπα "Θέλουν να πω ότι έδωσα πληροφορίες στη Μάρθα
και θα με αφήσουν ήσυχο".
Απάντησε "Πες τους το".
Το βρήκα αστείο. Μα δεν το έκανα.
Δεν έδωσα στη Μάρθα Στιούαρτ πληροφορίες εκ των έσω.
Τέλος.
Και, παρεμπιπτόντως,
για να ξέρουμε...
Ξέρετε ποιος ήθελε να το πω αυτό;
Ο Τζιμ Κόμι.
ΤΖΕΪΜΣ ΚΟΜI - ΕΙΣΑΓΓΕΛΕΑΣ ΤΩΝ ΗΠΑ ΝΟΤΙΑ ΠΕΡΙΦΕΡΕΙΑ ΤΗΣ ΝΕΑΣ ΥΟΡΚΗΣ
Καλησπέρα.
Είμαστε εδώ σήμερα για να ανακοινώσουμε την άσκηση ποινικών διώξεων
από το παρόν γραφείο
και αστικών διώξεων από την Επιτροπή Κεφαλαιαγοράς
κατά της Μάρθα Στιούαρτ και του Πίτερ Μπακάνοβικ.
Θα ξεκινήσω με τι δεν περιλαμβάνεται στο κατηγορητήριο.
Η κα Στιούαρτ και ο κος Μπακάνοβικ δεν κατηγορούνται
με εγκληματική εσωτερική πληροφόρηση.
Ίσως φαίνεται περίεργο εκ πρώτης όψεως.
Μα θεωρώ ότι συνιστά τον κατάλληλο χειρισμό της υπόθεσης.
Οι Μπακάνοβικ και Στιούαρτ...
ΦΩΝΗ ΣΑΪΜΟΝ ΚΡΙΤΛ ΡΕΠΟΡΤΕΡ, TIME
...δεν είχαν μιλήσει με συγγενή του Γουάξαλ.
Αυτό που έκαναν, λοιπόν, δεν ήταν παράνομο.
Η κυβέρνηση έπρεπε να περιορίσει την υπόθεση.
Η υπόθεση αφορά το ψέμα.
Τα ψέματα στο FBI,
στην Επιτροπή Κεφαλαιαγοράς
και στους επενδυτές.
Ο κόσμος έλεγε
"Πώς κατηγορείσαι για ψεύδη σε ένα έγκλημα που δεν έχεις διαπράξει;"
Και ήταν καλή ερώτηση.
Δεν διώχθηκε για εσωτερική πληροφόρηση...
ΦΩΝΗ ΜΑΪΚΛ ΣΑΧΤΕΡ ΟΜΟΣΠΟΝΔΙΑΚΟΣ ΚΑΤΗΓΟΡΟΣ
...αλλά όταν την εξετάσαμε αισθανθήκαμε ότι δεν ήταν ειλικρινής για την πώληση.
Είπε ότι δεν θυμόταν να της λένε ότι οι Γουάξαλ πουλούσαν
και ότι δεν πούλησε γι' αυτό.
Μα πιστεύαμε ότι ήξερε πως ο Σαμ Γουάξαλ πουλούσε τις μετοχές.
Το να ψεύδεσαι στο FBI είναι έγκλημα με σοβαρότατες συνέπειες.
Στον Κόμι άρεσε να δίνει παράσταση και ήταν πολύ φιλόδοξος.
Έγινε αναπληρωτής προϊστάμενος στο Υπ. Δικαιοσύνης, διευθυντής του FBI.
Αν αυτά τα δύο άτομα έκαναν
αυτά που διδάσκουν οι γονείς τα παιδιά εδώ και χιλιετίες,
ακόμα κι αν είσαι σε δύσκολη θέση, το ψεύδος δεν είναι η λύση.
"Ψέματα. Έχει να κάνει με το ψέμα". Έλα τώρα.
Ενενήντα πέντε στους 100 εισαγγελείς δεν θα ασκούσαν δίωξη.
Ο Κόμι ήταν ηθικιστής
και δεν φοβάται να κάνει πράγματα που άλλοι δεν θα έκαναν.
Η Μάρθα τους βόλευε
στο να δείξουν ότι καταπολεμούν τα εταιρικά αδικήματα,
παρόλο που η εταιρεία της δεν είχε καμία σχέση.
Πολλοί πιστεύουν ότι η Μάρθα Στιούαρτ στοχοποιήθηκε
επειδή είναι επιτυχημένη, επειδή είναι γυναίκα.
Γιατί τη Μάρθα Στιούαρτ;
Η Μάρθα Στιούαρτ διώκεται όχι εξαιτίας του ποια είναι
μα εξαιτίας αυτού που έκανε.
Δεν έχω ιδέα τι σκέφτονταν.
Ίσως φταίει ότι ήταν ένα μάτσο ψωροπερήφανοι άντρες
που δεν άντεχαν να εκτεθούν
αν δεν την έπιαναν για εσωτερική πληροφόρηση
και ήθελαν εκδίκηση,
ή αν ήταν απλώς ένα τσούρμο από φαρισαϊκούς παλιομαλάκες.
Είναι αντιμέτωπη με δίωξη σε μια πολύκροτη υπόθεση
για κάτι που δεν ήταν, στην πραγματικότητα, έγκλημα.
- Αυτό ενοχλεί πολύ κόσμο. - Είναι ενοχλητικό.
- Γιατί την κυνηγάνε; - Πίσω από το τείχος προστασίας!
Πολλοί σχολιαστές είπαν ότι χρησιμοποιούνταν για παραδειγματισμό.
Η συναλλαγή που έκανε και την έβαλε σε μπελάδες άξιζε περίπου 45.000 δολάρια,
ποσό πολύ μικρό, αν το δεις πιο σφαιρικά.
Όλοι αναρωτιούνταν "Κι αν την πατήσει λεωφορείο;"
Κανείς δεν είπε "Κι αν κατηγορηθεί για ψευδή δήλωση στις αρχές;"
Κανείς δεν το είπε.
Βάσει του Market Watch,
το σκάνδαλο της Μάρθα Στιούαρτ έχει πλήξει την εταιρεία της.
Έχει καταγράψει πτώση 86% από πέρσι.
Κάθε νέα λεπτομέρεια που φαίνεται να είναι εναντίον της
επευφημείται από πολλές πλευρές.
Ο Τύπος είχε βάλει στο μάτι τη Μάρθα προσωπικά, όχι την εταιρεία.
Η πιο ένοχη απόλαυση είναι
να βλέπεις τη Μάρθα Στιούαρτ να χώνεται σε ένα δικαστήριο κάτω από μια ομπρέλα.
Ο κόσμος αντιμετώπισε τη Μάρθα με κακεντρέχεια.
Γιατί τους αρέσει να τη μισούν;
Πάντα θες να βλέπεις την κυρία Τέλεια να αποτυγχάνει.
Βγάζεις τα πιο βαθιά συναισθήματα στους ανθρώπους.
Μάρθα, γιατί σε μισεί τόσος κόσμος;
Πρώτη μέρα στη δίκη της Μάρθα Στιούαρτ για παρακώλυση δικαιοσύνης
και όλος ο κόσμος παρακολουθεί.
Οι δίκες έχουν να κάνουν με αντικρουόμενα αφηγήματα.
Και το αφήγημά τους ήταν ευκολοπαρουσίαστο.
Η κυριλέ Μάρθα πήρε πληροφορία και είπε ψέματα γι' αυτή.
Στο αφήγημά μας,
μιας γυναίκας που φημίζεται ότι έχει τον έλεγχο των πάντων
και είναι τελειομανής,
δεν θυμάται τι ακριβώς έγινε.
Είναι πολύ δύσκολο.
- Καλημέρα. - Πώς νιώθετε σήμερα;
Εξαιρετικά.
Μπορούσε να δηλώσει ένοχη.
Γίνονταν συζητήσεις για να επιλυθεί η υπόθεση.
Μα δεν ήθελε να παραδεχτεί ότι είχε πει ψέματα.
Να πει ενώπιον του δικαστηρίου
"Είπα ψέματα εν γνώσει μου και εκ προθέσεως".
Δεν ρώτησα ποτέ "Νομίζεις ότι ήσουν ένοχη;"
Δεν νομίζει ότι ήταν.
Θα ζοριζόταν πολύ να παραδεχτεί δημόσια το αδίκημα.
Με τη γλώσσα του σώματος και τη στάση της έδειχνε την αθωότητά της μέχρι τέλους.
Μα όσο περνούσαν οι μέρες,
γινόταν όλο και πιο προφανές ότι δεν της πήγαινε καλά.
Η δίκη γρήγορα κατέληξε σε ερωτήματα του τύπου...
ΦΩΝΗ ΤΖΕΦΡΙ ΤΟΥΜΠΙΝ ΔΗΜΟΣΙΟΓΡΑΦΟΣ
..."Ψευδόταν όταν είπε ότι η πώληση μετοχών δεν είχε καμία σχέση με τον Σαμ Γουάξαλ;"
Το όλο ερώτημα ήταν
"Πώς θα ξέρουμε αν έλεγε την αλήθεια;"
Όπως αποδείχτηκε,
το άτομο που ήξερε
ήταν ο γραμματέας του Πίτερ Μπακάνοβικ,
ο Ντάγκλας Φάνουιλ.
Αυτός ο βασικός μάρτυρας είναι ένας 28χρονος με παιδικό πρόσωπο
στον οποίο βασίζεται η κυβέρνηση για να αποδείξει τα ψέματα της Στιούαρτ
για τον λόγο που ξεφορτώθηκε τις μετοχές της ImClone πριν από δύο χρόνια.
Ο Νταγκ Φάνουιλ ήταν το σημαντικότερο αποδεικτικό στοιχείο.
Τον είχε βάλει ο Μπακάνοβικ
να πει στη Μάρθα Στιούαρτ ότι ο Γουάξαλ πουλούσε τις μετοχές του
για να κάνει εκείνη κάποια ενέργεια.
Ο Φάνουιλ κατέθεσε ότι έλαβε εντολή να πει στη Στιούαρτ για τον Γουάξαλ.
Η κατάθεσή του ακουγόταν εντελώς αληθοφανής,
ειδικά όταν έλεγε ότι η Μάρθα τού φέρθηκε απαίσια,
γιατί ήταν γνωστό ότι συμπεριφερόταν απαίσια στους υφισταμένους.
"Πρώτη φορά μού μιλάει στο τηλέφωνο τόσο αγενέστατα μια άγνωστη.
Μου το έκλεισε στα μούτρα".
Όχι μόνο σου έλεγε
για γεγονότα που ενοχοποιούσαν τη Μάρθα, σου έλεγε για την ίδια τη Μάρθα.
Σου έλεγε πώς συμπεριφερόταν.
"Έκανε τον πιο γελοίο ήχο που έχω ακούσει από ενήλικα,
σαν λιοντάρι που βρυχάται κάτω από το νερό".
ΜΕ ΑΠΟΚΑΛΕΣΕ ΜΑΡΤΥΡΑ !@#$%:
Ξαφνικά άνοιξε ένα παράθυρο και βλέπαμε την αληθινή Μάρθα,
τον σκληρό νταή
που πολλοί άνθρωποι στη Νέα Υόρκη γνώριζαν ενώ το ευρύ κοινό όχι.
Ο Φάνουιλ περιέγραψε τη Στιούαρτ στο τηλέφωνο ως αγενή,
επιβεβαιώνοντας ότι απείλησε να πάει το χαρτοφυλάκιό της αλλού
αν δεν άλλαζε η μουσική στην αναμονή του τηλεφώνου.
Η Εισαγγελία
ήθελε να προβάλει τη Μάρθα Στιούαρτ ως έναν δύσκολο, σκληρό άνθρωπο.
Ήθελαν να την παρουσιάσουν ως κακιά και τα κατάφεραν σε μεγάλο βαθμό.
Η Μάρθα Στιούαρτ δίνει την εντύπωση ότι είναι μικροπρεπής, υποτιμητική,
κακό άτομο.
Παρόλο που δεν θα έπρεπε να έχει σημασία σε μια τέτοια υπόθεση,
έχει σημασία.
Αυτό θα τραβήξει την προσοχή των αντρών.
Μια γυναίκα που είναι αγενής και αυταρχική και περιφρονεί έναν άντρα.
Όλο αυτό αφορά το ότι είναι γυναίκα, δις Λάφερτι;
Γι' αυτό το πράγμα προσπαθείτε να με πείσετε;
Πρόκειται για μια στοχευμένη δίωξη ενός ατόμου που τυχαίνει να είναι γυναίκα,
γυναίκα συγκεκριμένου είδους,
μια τρομερά επιτυχημένη γυναίκα, μια αλαζονική γυναίκα.
Ανησυχούμε πως πρόκειται για ένα μήνυμα ότι δεν μπορείς να είσαι σκύλα.
Είναι αυτό που λέμε "κυνήγι σκύλας".
Ήμασταν εκεί μόνο επειδή ήταν διάσημη και ήξερε ότι είχε πολλούς μπελάδες.
Αυτοί οι παράγοντες πουλάνε εφημερίδες.
Όλοι θέλαμε το μερτικό μας.
Τη Μάρθα την απασχολεί πολύ το πώς τη βλέπουμε.
Αυτό συνεπαγόταν πολύ Τύπο, ανελέητο, και σχεδόν όλα ήταν αρνητικά.
Ήταν αισχρό.
Έπρεπε να διατηρήσω την ψυχραιμία μου,
το κεφάλι ψηλά και να μην κλάψω.
Οι γυναίκες επιχειρηματίες δεν κλαίνε.
Δεν κλαις.
Καθώς συνεχιζόταν η υπόθεση,
η ομοβροντία των αποδεικτικών στοιχείων δυνάμωνε όλο και περισσότερο
και έφτασε στο αποκορύφωμα με τη Μαριάνα Πάστερνακ...
ΦΙΛΙΚΑ ΠΥΡΑ Η ΦΙΛΗ ΞΕΣΚΕΠΑΖΕΙ ΤΗΝ ΝΤΙΒΑ
...που ήταν το τελευταίο καρφί στο φέρετρο.
Είναι η καλύτερη μου φίλη.
Ήμουν παράνυφος στον γάμο της.
Ήμουν η νονά των παιδιών της.
Η Μαριάνα Πάστερνακ ήταν έμπιστη της Μάρθα Στιούαρτ
και ήταν διακοπές με τη Μάρθα
όσο διαδραματιζόταν αυτό.
Η Μάρθα μού ανέφερε φευγαλέα ότι πούλησε τις μετοχές της ImClone.
Ήξερε ότι δεν έπρεπε να μου το πει αυτό.
Αυτή με μετέτρεψε σε μάρτυρα.
Καλησπέρα, κα Πάστερνακ.
Θυμάστε να μιλάτε με την κα Στιούαρτ
σχετικά με χρηματιστές όσο ήσασταν στο Μεξικό;
Θυμάμαι μια σύντομη δήλωση που ήταν
"Δεν είναι ωραίο να έχεις χρηματιστές που σου τα λένε αυτά;"
Τα λόγια της έσκασαν σαν βροντή μέσα στο δικαστήριο.
Ήταν μια εντελώς καταστροφική ατάκα.
Τροφοδότησε τον ισχυρισμό της κυβέρνησης ότι η Μάρθα έλαβε την πληροφορία
από τον χρηματιστή της
ότι η οικογένεια Γουάξαλ πουλούσε μετοχές της ImClone Systems.
Ουσιαστικά την εξέθεσε ως ψεύτρα.
ΚΙ ΕΣΥ, ΤΕΚΝΟΝ ΜΑΡΙΑΝΑ;
Σύμφωνα με εκείνη, η Μάρθα Στιούαρτ ήξερε
ότι ο Σαμ Γουάξαλ πουλούσε μετοχές της ImClone.
Είναι ένα από τα κρίσιμα θέματα της υπόθεσης.
Κατέθεσα με ειλικρίνεια, όπως ήταν η νομική μου υποχρέωση.
Γι' αυτό είπα εκείνα τα λόγια.
Κοίταξα στην αίθουσα και είδα τα μάτια της Μάρθα,
εκείνο το ψυχρό, παγερό βλέμμα στα μάτια της.
Ήξερα ότι η φιλία μας είχε τελειώσει.
Όταν η Μαριάνα ανέβηκε να καταθέσει, ήταν ένας κατεστραμμένος άνθρωπος.
Είναι τρομοκρατημένη.
Της είπαν τι να πει.
Με στενοχώρησε πολύ.
Άνθρωπος ήταν κι αυτή,
και ήταν προφανές ότι δεχόταν απίστευτη πίεση και ένταση.
Δεν περνούσε απαρατήρητο ότι έδειχνε πληγωμένη.
Αφήστε ήσυχη τη Μάρθα! Αφήστε την ήσυχη!
Είχαμε τρομοκρατηθεί.
Ήταν πολύ λυπηρό να βλέπεις τι της συνέβαινε.
Είναι μια κούκλα. Αφήστε τη Μάρθα ήσυχη.
Όσο οι υποστηρικτές της Στιούαρτ μαζεύονται έξω αναμένοντας τη μοίρα της,
οι ένορκοι εντός του δικαστηρίου μελετούν τα γεγονότα.
Οι αναλυτές λένε ότι το πρόβλημα για την κυβέρνηση
είναι ότι, όσο πειστικοί κι αν ήταν οι μάρτυρες,
δεν είχε μια ατράνταχτη απόδειξη.
Η καλύτερη υπεράσπιση είναι ότι η υπόθεση δεν έπρεπε να είχε εκδικαστεί.
Για να το δουν οι ένορκοι και να πουν
"Σίγουρα μοιάζει με επιλεκτική δίωξη".
Από την άλλη, αν επικεντρωθούν αυστηρά στο ερώτημα
"Πιστεύουμε ότι είχε κάποιου είδους πληροφορία;",
η Μάρθα Στιούαρτ έχει πρόβλημα.
Όταν μπαίνουν, προφανώς σηκώνεσαι όρθιος.
Είναι απίστευτα τεταμένη στιγμή.
Κύριοι και κυρίες ένορκοι,
έλαβα την ετυμηγορία σας και θα τη διαβάσω.
Η κατηγορούμενη Μάρθα Στιούαρτ...
Ένοχη για όλες τις κατηγορίες και δεν ξέρω εγώ τι άλλο.
ΕΝΟΧΗ!
Η κυρία από τη New York Post ήταν εκεί με ένα πολύ αυτάρεσκο υφάκι.
ΕΓΙΝΕ ΜΕ ΤΑ ΚΡΕΜΜΥΔΑΚΙΑ: Η ΜΑΡΘΑ ΑΝΤΙΜΕΤΩΠΗ ΜΕ ΦΥΛΑΚΙΣΗ
Έγραψε φρικτά πράγματα κατά τη δίκη.
Έχει πεθάνει, πάλι καλά. Δεν χρειάζεται να...
Κανείς δεν έχει να ανεχτεί τις βλακείες που έγραφε.
Η κόρη μου, λιποθύμησε όταν διάβασαν την ετυμηγορία.
Καημένο παιδί.
Ήταν τόσο τρομακτικό και ακατανόητο.
Ξύπνησα και δυστυχώς ήμουν ακόμα εκεί.
Η πλέον καταδικασμένη Μάρθα Στιούαρτ αποχώρησε εν μέσω κάποιων επευφημιών.
Αγαπάμε τη Μάρθα!
Ήταν τρομακτική εμπειρία για μένα,
το να είμαι τρόπαιο αυτών των ηλιθίων στην Εισαγγελία των ΗΠΑ.
Οι εισαγγελείς έπρεπε να είχαν μπει στο φουρνάκι σε υψηλή θερμοκρασία.
Ήμουν ένα τρόπαιο.
Μια εξέχουσα γυναίκα, η πρώτη γυναίκα δισεκατομμυριούχος στην Αμερική.
"Την πιάσαμε".
Μαθαίνω ότι οι συναλλαγές για μετοχές της Μάρθα έχουν διακοπεί.
Μόλις αποφάνθηκαν οι ένορκοι, η τιμή έπεσε στα 10 δολάρια και κάτι.
Οι αναλυτές πιστεύουν ότι θα πέσει κι άλλο και ίσως φτάσει τα 5 δολάρια.
Η εκπομπή της Στιούαρτ κόπηκε σήμερα
από 18 σταθμούς CBS και UPN.
Οι διαφημιζόμενοι εγκατέλειψαν το βασικό περιοδικό της.
Ήταν από τις πιο ισχυρές μάρκες που υπήρξαν ποτέ.
Πιο ισχυρή από την Coke και τα McDonald's.
Αντιμέτωπη με φυλάκιση,
η Μάρθα Στιούαρτ αποστασιοποιήθηκε από την εταιρεία που έχτισε,
υποβάλλοντας παραίτηση από το συμβούλιο της Martha Stewart Living Omnimedia
και αποχωρώντας από τη θέση της καλλιτεχνικής διευθύντριας.
Ήμουν στην κορυφή του κόσμου.
Ήμουν στο συμβούλιο του Χρηματιστηρίου της Νέας Υόρκης.
Ήμουν στο συμβούλιο του Ομίλου Revlon.
Έχασα τον έλεγχο της εταιρείας μου και όλες τις θέσεις.
Εντελώς φρικτό.
ΕΙΝΑΙ ΚΑΚΟ ΠΡΑΓΜΑ
Αυτή τη στιγμή επικρατεί απόλυτος πανικός στο Martha Stewart Living.
Η Martha Stewart Omnimedia μάλλον είναι τελειωμένη.
Έχει απογοητευθεί που νιώθει ότι η ζωή της πήγε στράφι.
Όλα όσα έκανε περνάνε στην αφάνεια εξαιτίας κάτι ασήμαντου
που ίσως και να μη συνέβη.
ΤΙΣ ΕΒΔΟΜΑΔΕΣ ΠΡΙΝ ΑΠΟ ΤΗΝ ΚΑΤΑΔΙΚΗ ΤΗΣ,
ΠΡΟΣΚΑΛΕΣΕ ΕΝΑ ΤΗΛΕΟΠΤΙΚΟ ΣΥΝΕΡΓΕΙΟ ΓΙΑ ΝΑ ΚΑΛΥΨΕΙ ΤΟ ΠΑΣΧΑΛΙΑΤΙΚΟ ΤΡΑΠΕΖΙ.
Πολύς κόσμος θέλει να μάθει, αρχικά, πώς είστε;
Δεν θέλω να έχω τη φωνή ενός δημοσιογράφου.
Όχι, θα το...
Θα προσπαθήσουμε να το κάνουμε όλο με τη φωνή σας.
Άρα, ίσως δεν πρέπει να είναι ερώτηση. Ίσως πρέπει να μιλήσεις...
Πες "Μίλα γι' αυτό". Μη μου κάνεις ερώτηση.
- Κατάπιε το και προχώρα. - Πάμε.
Έτοιμη;
Ωραία και γλυκιά.
Είναι Κυριακή του Πάσχα του 2004.
Και έχω προσκαλέσει
περίπου 16 με 20 άτομα
για brunch.
Το μενού έχει βραστά αυγά, που τα έχω ήδη κάνει,
κέικ με κρέμα σανγκουίνι που φτιάχνει η Αλέξις.
Ο σολομός...
Αυτό είναι έναν μήνα πριν την καταδίκη. Δεν ξέρω τι θα συμβεί.
Πώς προετοιμάζεσαι για ό,τι μπορεί να συμβεί;
Πηγαίνεις στον οδοντίατρο, στον γυναικολόγο,
και φροντίζεις να είσαι στην καλύτερη δυνατή κατάσταση
για να αφήσεις το σώμα και το μυαλό να αντιμετωπίσει όσα προκύψουν.
- Το θέλατε ξεκοκαλισμένο; - Ναι, αυτό είναι το σκεπτικό.
Ορίστε, θα... Θέλεις να σου δείξω;
Ο Τύπος με παρουσίασε ως κάτι που δεν είμαι.
Δεν νομίζω ότι ήμουν ο κακός, άθλιος και απαίσιος άνθρωπος
που απεικονίζουν ορισμένα δημοσιεύματα.
Είμαι αυστηρή και απαιτητική
και έχω όλα τα καλά που κάνουν έναν επιτυχημένο άνθρωπο.
Πρόσφατα, σχολίασα ένα φλιτζάνι τσαγιού.
Είπα "Πώς πουλάει αυτό;"
Ο νεαρός μού είπε "Όχι καλά".
Είπα "Ξέρεις γιατί;
Πιάσε το φλιτζάνι.
Χωράει το δάχτυλό σου στο χερούλι του;"
Το εξέλαβε ως κατάφορη κριτική.
Μα μου πρόσαψαν ότι το είπα αυτό.
Η κριτική του χερουλιού ενός φλιτζανιού για τη δική μου εταιρεία
θεωρήθηκε κακό πράγμα.
Εγώ το θεωρώ καλό.
Μη βάζεις ποτέ σαπούνι.
Ποτέ.
Δεν θα είχε μπει ποτέ στον κατάλογό μας.
Πρέπει να μασάω τα λόγια μου με κάποιον ηλί... ζωντόβολο;
Με τι μαχαίρι τα κόβεις;
- Αυτό. - Δεν είναι χαζό μαχαίρι;
- Δεν ξέρω. - Γιατί;
Γιατί κόβεις με μικρό μαχαίρι ένα μεγάλο πορτοκάλι;
Ξέρεις πόσο γρήγορα κόβει ένα μεγάλο μαχαίρι;
Εντάξει, μην το τραβάς αυτό, γιατί δεν ξέρω τι να κάνω πια.
Εντάξει;
Κόβεις τα πορτοκάλια με μεγάλο μαχαίρι.
Μα πρέπει να προσέχεις και να είσαι αποτελεσματική.
Κοίτα, πολύ πιο εύκολο. Εντάξει;
Έχεις επισκεφτεί ποτέ φυλακή;
Όχι, δεν έχω επισκεφτεί.
Έχεις ιδέα πώς είναι;
Όχι, όχι και τόσο.
Σωματικές έρευνες...
Η φυλακή χαμηλής ασφάλειας δεν θα έχει σωματικές έρευνες, θεωρώ.
- Έχει. - Ίσως δεν είμαι ενημερωμένη.
Ίσως να ψάξεις να μάθεις πώς είναι στη φυλακή.
Δεν θέλω να φανώ χαζή. Δεν θέλω να το συζητήσω.
Μπορείς να το κάνεις; Ό,τι κι αν γίνει;
Καλημέρα. Βλέπετε πλάνα έξω από το δικαστήριο στο κάτω Μανχάταν.
Η Μάρθα Στιούαρτ εξέρχεται από τη δικαστική αίθουσα
αφού έλαβε την ποινή από τη δικαστή Μίριαμ Σίνταρμπομ.
Πέντε μήνες φυλάκισης, πέντε μήνες κατ' οίκον περιορισμού,
δύο χρόνια αναστολής
και πρόστιμο 30.000 δολαρίων.
Όταν καταδικάστηκε, υπήρχε μεγάλη συναισθηματική φόρτιση.
Σώστε τη Μάρθα!
Ήταν πολύ σοκαριστικό.
Αδικία!
Σ' ΑΓΑΠΑΜΕ ΜΑΡΘΑ
Καλώς ήρθατε στο Άλντερσον, την πόλη των φυλακών
και σπίτι της Μάρθα Στιούαρτ για τους επόμενους πέντε μήνες.
Μπορεί να αποκαλείται Φυλακή Κάπκεϊκ,
αλλά η Ομοσπονδιακή Φυλακή στη Δυτική Βιρτζίνια δεν είναι πικνίκ.
Οι δεσμοφύλακες δεν εγγυώνται
ότι η διάσημη κρατούμενη δεν θα παρενοχληθεί.
Θα την ακολουθούμε παντού για να μην την ενοχλήσει καμία κρατούμενη;
Όχι.
Η Στιούαρτ είχε πάντα τον απόλυτο έλεγχο.
Πόσο δύσκολο θα είναι,
πόσο επίπονο θα είναι να παραδώσει τον έλεγχο;
Θα είναι φρικτό.
Θα είναι φρικτό για τη Μάρθα Στιούαρτ.
ΗΜΕΡΑ 1 ΑΠΟ 150
"Παρασκευή 8 Οκτωβρίου.
Είσοδος 5:55 π.μ.
Μαργαριταρένια σκουλαρίκια εντάξει, αν και ερωτήθηκα.
Δεν επιτρέπονται φακοί επαφής. Πήγαν στο κουτί.
Σωματική εξέταση, με ξεγύμνωσαν.
Βαθύ κάθισμα, χέρια τεντωμένα,
βήξιμο.
Ντροπιαστικό".
Έκανα όλες τις βλακείες που βλέπεις στις ταινίες.
Δεν το πιστεύεις ότι θα το περάσεις αυτό.
"Με πήγαν στο δωμάτιο J11, δεύτερος όροφος.
Το δωμάτιό μου έχει ένα παλιό διώροφο κρεβάτι,
με μεταλλικά ελατήρια και σκελετό.
Τα ελατήρια έχουν χαλαρώσει και κάνουν το κρεβάτι ανθυγιεινό.
Θα προτιμούσα το πάνω κρεβάτι.
Μα αν έχεις πατήσει τα 62,
αυτόματα σού δίνουν την κάτω κουκέτα".
ΗΜΕΡΑ 2 ΑΠΟ 150
"4:00 π.μ., ξύπνημα.
5:00 π.μ., ντους, πλύσιμο μαλλιών.
7:00 π.μ., 'καφές'.
Αυτό που με ανησυχεί είναι η πολύ κακή ποιότητα του φαγητού
και η απουσία οποιουδήποτε φρέσκου προϊόντος,
καθώς υπάρχει πολύ άμυλο και υδατάνθρακας, πολλά λιπαρά φαγητά.
Καμία αγνή τροφή".
Ο καφές ήταν κάκιστος.
Εγώ δεν έπινα και πολύ καφέ, αλλά εκείνος ο καφές ήταν απαίσιος.
Το γάλα ήταν... Όλα ήταν απαίσια.
"Βιβλιοθήκη.
Είδα ντοκιμαντέρ για το Γκραν Κάνιον.
Αυτή την ώρα πρέπει να μαθαίνουμε κάτι καινούργιο κάθε μέρα.
Είναι γελοίο που με έκλεισαν εδώ.
Και όλοι φαίνεται να το ξέρουν".
ΗΜΕΡΑ 6 ΑΠΟ 150
"Σήμερα είδα δύο πολύ καλοντυμένες κυρίες να περπατάνε και πέρασα δίπλα τους,
σχολιάζοντας το όμορφο ζεστό πρωινό και πόσο όμορφες ήταν.
Όταν κατάλαβα, από το μεγάλο ασημένιο μπρελόκ,
ότι ήταν φρουροί,
χάιδεψα ελαφρά το μπρελόκ.
Αργότερα, με κάλεσαν για να μου πουν να μην αγγίξω ποτέ ξανά φρουρό
χωρίς να περιμένω αυστηρή επίπληξη.
Φυσικά και ζήτησα συγγνώμη, αλλά το περιστατικό ήταν τόσο ασήμαντο
που δεν το ξανασκέφτηκα την υπόλοιπη μέρα".
Με πέταξαν στην απομόνωση επειδή ακούμπησα φρουρό.
Χωρίς φαγητό ή νερό για μία μέρα.
Ήταν η Φυλακή Κάπκεϊκ, το θυμάστε; Έτσι την αποκαλούσαν. Φυλακή Κάπκεϊκ.
Δεν ήταν εύκολο κάπκεϊκ.
Πήγαινα σχεδόν κάθε Σαββατοκύριακο.
Έφτανα την παραμονή και σηκωνόμουν στις τέσσερις το πρωί,
έπαιρνα κάτι τεράστιες κουβέρτες,
γιατί έπρεπε να κάνεις ουρά έξω από το αμάξι
για να προλάβεις να πάρεις τραπέζι.
Την παρακολουθούσα να μπαίνει
με τη φόρμα της φυλακής και γυαλιά όρασης.
Δεν είχα ξαναδεί ποτέ τη Μάρθα να φοράει τέτοια γυαλιά.
Έδειχνε μια κάποια αμηχανία,
ειδικά με κάποια σαν εμένα, που γνώριζε τόσο καιρό.
Υπήρχαν άτομα εκεί που ήθελαν να της κάνουν κάτι, να της κάνουν κακό.
Όταν γυρίζεις σπίτι αργά το βράδυ, μπορεί να σου επιτεθούν.
Υπήρχαν άτομα που δέχθηκαν επίθεση, ξύλο.
Συνέβησαν τέτοια πράγματα.
Με προειδοποίησαν.
Μα δεν με προστάτευσαν.
ΗΜΕΡΑ 17 ΑΠΟ 150
"Άλλη μια μέρα.
Επισκέφτηκα τα θερμοκήπια.
Δεν υπάρχουν λιπάσματα, γλάστρες, σπόροι και τα σχετικά.
Μια κρατούμενη που είναι πολύ καιρό εδώ
έχει σχεδιάσει και καλλιεργεί έναν κηπάκο.
Ούτε αυτή έχει πόρους.
Της έδωσα βιβλία κηπουρικής μου και ήταν πολύ ευγνώμων.
Η φυλακή δεν αναμορφώνει, δεν επανεντάσσει,
δεν εκπαιδεύει, δεν κάνει τον κόσμο να νιώσει καλύτερα
ούτε παρακινεί τον κόσμο να πάει για καλύτερα πράγματα".
ΗΜΕΡΑ 19 ΑΠΟ 150
"Τσαρλς Σιμόνι. Αρχικά, πώς είσαι;
Έχω πολύ καιρό να λάβω μέιλ σου ή έστω ένα σημείωμα.
Θα μ' άρεσε να μάθω τα νέα σου".
Γιατί σας επισκέφτηκε μόνο μία φορά;
Δεν του άρεσε να συγχρωτίζεται με κάποια στη φυλακή.
Ήταν στο σκάφος του και ταξίδευε σε όλο τον κόσμο.
ΤΑ ΛΕΜΕ ΠΟΛΥ ΣΥΝΤΟΜΑ.
ΜΕΧΡΙ ΤΟΤΕ, ΣΟΥ ΣΤΕΛΝΩ ΜΙΑ ΑΓΚΑΛΙΑ.
Αυτό ήταν οδυνηρό για μένα.
ΗΜΕΡΑ 22 ΑΠΟ 150
"Οι μέρες δεν ξεχωρίζουν η μία από την άλλη.
Νιώθω ότι έχω χάσει την επαφή με τον κόσμο.
Ελαφρώς μόνη.
Ελαφρώς μοναχική.
Νιώθω πολύ ασήμαντη σήμερα,
ότι δεν θα έλειπα σε κανέναν αν δεν επέστρεφα ποτέ στην πραγματική ζωή.
Γράψατε ότι αναρωτιόσασταν αν...
Αν δεν επιστρέφατε, θα λείπατε σε κανέναν;
Έπρεπε να διατηρήσω την αυτοεκτίμησή μου
και την πεποίθησή μου ότι ήμουν καλό άτομο.
Ήταν μια αρκετά απαίσια περίοδος.
Μια κοπέλα από οκταμελή οικογένεια
στο Νάτλι του Νιου Τζέρσεϊ, που ζούσε σεμνά, της έρχεται μια καλή ιδέα,
την εξελίσσει σε κάτι πολύ καλό και αποκομίζει κέρδος.
Αυτή είναι η ιστορία μου.
Και μετά πέφτει σε έναν λάκκο.
Κι αυτός ο λάκκος... Έπρεπε να βγω από έναν γαμημένο λάκκο.
"Ξύπνησα στις 6:00 π.μ., πλύθηκα, ντύθηκα,
μερεμέτισα το πάνω μπάνιο, η εβδομαδιαία εργασία μου.
Έτρεξα στο παρεκκλήσι όπου οι μουσουλμάνες
μου είχαν ζητήσει να μιλήσω σε μια συγκέντρωση ενδιαφερουσών ψυχών
που θέλουν τόσο να βελτιώσουν τον εαυτό τους και την κατάστασή τους.
Τις ενθάρρυνα να έχουν επιχειρηματικό πνεύμα
αν είχαν μια καλή, μοναδική και σαφή ιδέα,
που θα βοηθούσε τους άλλους, μια ιδέα που πολλοί χρειάζονταν ή ήθελαν.
Τα ίδια πράγματα που λέω τόσα χρόνια
και ακόμα ισχύουν και έχουν νόημα.
Ξέρω ότι τα κορίτσια κάτι αποκόμισαν
από τα σχόλιά μου".
Μου ζήτησαν να βοηθήσω με τα επιχειρηματικά πλάνα.
Ήταν ενδιαφέρον να ακούω τις ελπίδες και τα όνειρα αυτών των γυναικών.
Αρχικά ήταν λίγο αυταρχική. Είχε συνηθίσει να είναι το αφεντικό.
ΦΩΝΗ ΣΟΥΖΑΝ ΣΠΡΑΪ ΣΥΓΚΡΑΤΟΥΜΕΝΗ
Μα δεν άργησε να καταλάβει ότι όλες ήμασταν στην ίδια κατάσταση.
Η Σούζαν Σπράι μάζεψε ταραξάκο, λάπαθο, αγριοκρέμμυδα και σκόρδο
και μου έδωσε τη μισή σοδειά.
Είναι εδώ 12 χρόνια. Έξυπνη. Κηπουρός υπό εκπαίδευση.
Χαίρεται πολύ που έχει κάποιον να μιλάει για κηπουρική,
κόψιμο της σοδειάς, υγεία και λαχανικά.
Ανυπομονώ να κάνουμε τσιμπούσι".
Η Μάρθα προσπάθησε να κάνει τη ζωή ευχάριστη.
ΦΩΝΗ ΑΔΕΡΦΗΣ ΚΑΡΟΛ ΓΚΙΛΜΠΕΡΤ ΣΥΓΚΡΑΤΟΥΜΕΝΗ
Μου είπε "Θέλω σάντουιτς με αγγούρι για δείπνο".
Σκέφτηκα "Σάντουιτς με αγγούρι; Τι είναι αυτό; Δεν το ξέρω".
Ήταν φιλική με όλους.
Σίγουρα ήθελε να γίνει κομμάτι της ζωής όλων εκεί.
ΗΜΕΡΑ 103 ΑΠΟ 150
"Ο χρόνος περνά γρήγορα και σύντομα θα επιστρέψω εκεί όπου ανήκω.
Έχουμε πολλά να συζητήσουμε, να σκεφτούμε, να σχεδιάσουμε.
Όταν βγω τον Μάρτιο, θέλω πολλά να είναι έτοιμα για να πιάσω δουλειά".
ΗΜΕΡΑ 149 ΑΠΟ 150
Καλησπέρα.
Παρόλο που η φυλάκιση της Μάρθα Στιούαρτ ολοκληρώνεται την Κυριακή,
πιστεύεται ότι μπορεί να βγει
ήδη από αύριο το πρωί.
Πάνω στην ώρα για την άνοιξη και το επόμενο κεφάλαιο της Martha Inc.
"Φυλακή.
Πώς ήταν πραγματικά;
Φοβόμουν;
Ανησυχούσα; Βαριόμουν;
Για πρώτη φορά εδώ και πολλά χρόνια είχα χρόνο να σκεφτώ,
να μην ανησυχώ,
να απαλλαγώ από το άγχος τριών ετών".
ΟΜΟΣΠΟΝΔΙΑΚΗ ΦΥΛΑΚΗ ΑΛΝΤΕΡΣΟΝ
"Νέες φίλες.
Γέννηση νέων ιδεών.
Ικανότητα, μέσα σ' όλα, να είμαι παραγωγική.
Η επιστροφή στη ζωή μου συμπίπτει με την έλευση της άνοιξης
και όλα όσα είναι φρέσκα και καινούργια.
Ήρθαμε κοντά. Γίναμε καλές φίλες.
Βοηθήσαμε η μία την άλλη σε μια πολύ δύσκολη περίοδο.
Πιστεύω ότι η Μάρθα με επηρέασε βαθύτατα.
"Εύχομαι, από τα βάθη της καρδιάς μου,
να μπορούσα να τις βοηθήσω όλες να βρουν μια καλύτερη ζωή
για τις ίδιες, τα παιδιά τους
και τις οικογένειές τους".
ΗΜΕΡΑ 150 ΑΠΟ 150
Η πεντάμηνη φυλάκιση της Μάρθα Στιούαρτ έφτασε στο τέλος της.
Να τη, η Μάρθα Στιούαρτ.
Πώς νιώθετε;
Την παραλάβαμε και το πρώτο που της είπα ήταν "Τι σκατά φοράς;"
Στη φυλακή βρήκα τις καλύτερες τεχνίτριες.
Αυτό το όμορφο πόντσο ήταν δώρο από μια κρατούμενη
και ήταν υπέροχο για την έξοδο από τη φυλακή.
Ο σύντροφός μου, ο Τσαρλς, έστειλε το αεροπλάνο του να με πάρει.
Χάρηκα πολύ που έφευγα από εκεί.
Υπό τον ήχο δυνατού χειροκροτήματος στο Μανχάταν,
η Μάρθα Στιούαρτ επέστρεψε στη δουλειά μετά από λίγες μέρες ρεπό.
Ευχαρίστησε το προσωπικό της Martha Stewart Omnimedia.
Σας αγαπώ όλους από τα βάθη της καρδιάς μου
και χαίρομαι πολύ που είμαι σπίτι.
Παλιά ζούσε ανησυχώντας για τη γνώμη που είχε ο κόσμος γι' αυτήν.
Μετά συνέβη το χειρότερο που θα μπορούσε να συμβεί.
ΟΙ 50 ΠΙΟ ΙΣΧΥΡΕΣ ΓΥΝΑΙΚΕΣ ΕΠΙΧΕΙΡΗΜΑΤΙΕΣ
Και επιβίωσε.
Η φυλακή την απελευθέρωσε.
" ΔΕΝ ΜΠΟΡΩ ΝΑ ΚΑΤΑΣΤΡΑΦΩ"
ΜΑΡΘΑ
Είμαι ελεύθερη.
Χωρίς βραχιολάκι.
Ο Μαρκ Μπερνέτ, δημιουργός του The Apprentice,
πρότεινε την καθημερινή εκπομπή The Martha Show.
Ενθουσιάστηκα, γιατί ναι, φυσικά και θέλω να το κάνω.
Θεωρείς ότι επέστρεψες;
Ελπίζω να έχω επανέλθει ως δασκάλα,
ως πηγή σπουδαίας πληροφόρησης.
Θα ανακατέψουμε το μείγμα επάλειψης, και θα το αλείψεις μέσα στο κρέας.
Πω πω.
Εντάξει.
Ο Μαρκ Μπερνέτ ήθελε εκπομπή με καλεσμένους ποικίλης ύλης,
ενώ εγώ ήθελα το δικό μου φορμάτ με τις συμβουλές.
Βρισκόταν σε μια ευάλωτη στιγμή τότε.
Αν η Μάρθα δεν είχε πάει φυλακή,
δεν θα συμφωνούσε με τον Μαρκ Μπερνέτ.
Έχασε τον έλεγχο.
Και το αποτέλεσμα δεν ήταν αυτό που εκείνη ή το κοινό περίμενε.
Φαινόταν ότι γινόταν με το ζόρι.
Σκέφτηκα να σου μάθω κάτι σήμερα.
Μαγειρεύεις συχνά στο σπίτι ή όχι;
Δεν μπορώ να φανταστώ τη Μάρθα να θέλει να περνάει τον χρόνο της
με διασημότητες που δεν ήταν αυθεντίες στον τομέα τους.
Οι αναθεματισμένες εκπομπές ήταν κατηγορίας "κακία".
Η Μάρθα Στιούαρτ έλκυε τον κόσμο όχι επειδή συναναστρεφόταν διασημότητες
ή επειδή ήταν η ίδια διάσημη.
Τον έλκυε για αυτό που αντιπροσώπευε.
Η καθημερινή εκπομπή δεν αντιπροσώπευε τη γνήσια Μάρθα.
Ο Μαρκ Μπερνέτ δεν είδε την ουσία της Μάρθα Στιούαρτ.
Κοινό στο στούντιο και μουσική της πλάκας...
Ένιωθα περισσότερο φυλακισμένη εκεί παρά στο Άλντερσον.
Αυτό δείχνει ότι, όταν έχει τον έλεγχο,
λειτουργεί καλύτερα απ' όταν αφήνει σε κάποιον άλλον τον έλεγχο.
Η Μάρθα ήθελε να κάνει πάρα πολλά πράγματα.
Μα η καταδίκη την εμπόδιζε να αναλάβει ως διευθύνουσα σύμβουλος.
Η Στιούαρτ βαδίζει ολοταχώς σε μια προσπάθεια να σώσει την εταιρεία.
Φέτος σημείωσαν ζημία ύψους 35 εκατομμυρίων δολαρίων.
ΟΙΚΙΑΚΗ ΔΥΣΦΟΡΙΑ
Η επαναδιαπραγμάτευση του συμβολαίου με το Kmart ήταν ελεεινή.
Οι προσφορές που δεχόμασταν δεν ήταν τόσο προσοδοφόρες.
Όταν δεν βγάζεις τα χρήματα που πρέπει να βγάλεις, μπερδεύεται η κατάσταση.
Ήταν ολοένα και δυσκολότερο να διατηρηθεί η σχέση με την αυθεντικότητα.
Δεν μπορείς να τα κάνεις όλα στην εντέλεια.
Τη δεκαετία του 2000 η Martha Stewart Living Omnimedia...
ΦΩΝΗ ΠΑΤΙ ΣΕΛΕΡΣ ΑΝΩΤΕΡΗ ΑΡΘΡΟΓΡΑΦΟΣ, ΠΕΡΙΟΔΙΚΟ FORTUNE
...δυσκολευόταν και συρρικνωνόταν όλο και περισσότερο.
Η κοινωνική και πολιτιστική της σημασία πήρε την κάτω βόλτα.
...ΜΕΤΟΧΗ ΚΟΛΛΗΜΕΝΗ ΣΤΑ 2,50 ΔΟΛΑΡΙΑ...
Με τη Μάρθα να έχει χάσει τα ηνία,
το πράγμα δεν θα πήγαινε το ίδιο καλά.
Η ΕΠΙΣΤΡΟΦΗ ΠΟΥ ΔΕΝ ΕΓΙΝΕ
Δεν είχε τον έλεγχο για να επαναφέρει την εταιρεία.
Ήταν εισηγμένη εταιρεία.
Υπήρχαν πράγματα που η Μάρθα έπρεπε να βγάλει από τη μέση,
για τα οποία δεν είχε καμία απολύτως εξουσία.
Δυσκολεύτηκε πολύ να το αποδεχτεί.
Ήμουν πολύ περισσότερο σε εγρήγορση πριν από τη φυλακή.
Η ζωή μου έγινε λίγο λιγότερο συναρπαστική.
Πιστεύω ότι αυτό επίσης επηρέασε τη σχέση μου με τον Τσαρλς.
Είχαμε σχεδιάσει ένα περίτεχνο ταξίδι.
Στην επίσκεψή μας στον Ισλανδό πρόεδρο, ήμασταν ξαπλωμένοι
και είπε "Ξέρεις, Μάρθα, θα παντρευτώ".
Είπε "Θα παντρευτώ τη Λίσα".
Είπα "Ποια Λίσα;"
Δεν μου είχε πει λέξη.
"Επίσης, οι γονείς της δεν θέλουν να σου μιλήσω ποτέ ξανά".
Σκέφτηκα ότι ήταν ό,τι πιο απαίσιο μπορεί να κάνει κάποιος.
Πώς μπορεί ένας άντρας που πέρασε 15 χρόνια μαζί μου
να το κάνει αυτό;
Είναι χαζό να κάνεις κάτι τέτοιο σε κάποιον για τον οποίο νοιαζόσουν.
Οπότε, δεύτερο "διαζύγιο".
Αποκλειστικό ρεπορτάζ της Wall Street Journal αναφέρει
ότι η Μάρθα Στιούαρτ είναι κοντά στο να πουλήσει την αυτοκρατορία της
σε εταιρεία χορήγησης αδειών λιανικής...
...διαδοχικές άδειες για διάφορες μάρκες,
όπως είδη στη συλλογή της Τζέσικα Σίμπσον
και της Linens 'n Things.
Ήταν ψυχοφθόρα στιγμή γιατί σήμανε το τέλος μιας εποχής.
Υπάρχουν ορισμένες χρονικές στιγμές που αποτελούν σημεία καμπής.
Καθώς το αναθυμάμαι, σκέφτομαι "Να πάρει, πόσο τα κατέστρεψε όλα".
Θα είχε μια εταιρεία που τώρα θα άξιζε δεκάδες δισεκατομμύρια δολάρια.
Θα ήταν τεράστια. Όλος ο κόσμος θα ήταν αλλιώς.
Φανταστείτε.
Η εταιρεία μου ιδρύθηκε από εμένα
με βάση τις ιδέες και τη δημιουργικότητά μου
και τις ενδόμυχες σκέψεις μου, ας πούμε.
Και πάει.
...ΠΩΛΕΙΤΑΙ ΓΙΑ ΠΑΛΙΟΣΙΔΕΡΑ...
Άλλο το να ανήκεις σε κάποιον, εντελώς άλλο να έχεις δική σου εταιρεία.
Πόσα χρήματα;
Πόσα έχασα;
Προσωπικά, σίγουρα...
Πεντακόσια εκατομμύρια;
Όχι, μάλλον πάνω από ένα δισεκατομμύριο, φυσικά.
- Άρα... - Πάνω από ένα δις;
Ναι, και...
Φτάνει. Ας πάμε στο μέλλον.
Αν κανείς πιστεύει στο τσαγανό, νομίζω ότι το δικό μου είχε πλέον πληγεί.
Δεν ήμουν τόσο επιδέξια όσο παλιότερα.
Κάτι με είχε επιβραδύνει.
Αλλά έχω δύο συνθήματα.
Το ένα είναι "Μάθε κάτι καινούργιο κάθε μέρα"
και το δεύτερο είναι
"Όταν τελειώσουν οι αλλαγές, τελείωσες".
Άλλαξε τον κήπο αν δεν σ' αρέσει.
Ξερίζωσέ τον και ξανακάν' τον.
Τζάστιν!
Ο Μπίμπερ ήταν στα χειρότερά του.
ΦΩΝΗ ΤΖΟΝΑΣ ΛΑΡΣΕΝ ΤΗΛΕΟΠΤΙΚΟΣ ΠΑΡΑΓΩΓΟΣ
Τι είπες;
Θα σε γαμήσω στο ξύλο.
Ο μάνατζέρ του και ο Τζάστιν
θεώρησαν το Κράξιμο του Comedy Central ως μια ευκαιρία
να ξεφύγει ο Τζάστιν από το χάος στο επίκεντρο του οποίου βρισκόταν.
Παίζονταν πολλά.
Όλα επιτρέπονται. Είναι κράξιμο. Χτυπάς παντού.
Ο μάνατζερ του Τζάστιν με πήρε και είπε
"Έχω ό,τι καλύτερο.
Έχω τη Μάρθα Στιούαρτ".
Μάρθα, εδώ!
Η Μάρθα είναι θρύλος και φέρνει τη δική της εμπειρία
με το πέρασμά της από τη φυλακή.
Αυτή ήταν και η τροχιά που διέγραφε ο Τζάστιν.
Ήταν σαν μια παρέμβαση.
Η Μάρθα είχε να βγει στην τηλεόραση κάμποσα χρόνια.
Σε επίπεδο κουλτούρας, δεν ήταν πλέον τόσο επίκαιρη.
Πώς αντιδράσατε στην πρόταση να συμμετάσχετε στο κράξιμο του Μπίμπερ;
Ωραίο.
Ήταν πολύ απρόσμενο.
Η αντίδραση ήταν "Ορίστε;"
Η υπεύθυνη δημοσίων σχέσεων είπε "Είναι λίγο έξω από τα νερά σου, Μάρθα".
Η κόρη μου είπε "Ναι, μαμά. Πήγαινε κάνε το Comedy Central".
Είπε "Έχεις δει ποτέ Κράξιμο του Comedy Central;"
Και είπα "Έτσι νομίζω".
Δεν είχα δει τίποτα.
Μάρθα!
Καλησπέρα, κυρίες και κύριοι. Είμαι ο Κέβιν Χαρτ.
Καλώς ήρθατε στο κράξιμο του Τζάστιν Μπίμπερ από το Comedy Central.
Ναι!
Θα δώσουμε σ' αυτό το αγόρι το βρομόξυλο που του αξίζει.
Θα το κάνουμε!
Για τους μαύρους που δεν ξέρουν εκείνη τη γριά λευκή γυναίκα,
είναι η Μάρθα Στιούαρτ.
Ναι, να τη.
Είναι η Μάρθα Στιούαρτ.
Ήρθε κι έβγαλε τη μπλούζα της στο καμαρίνι μου.
Σταματήστε.
Μη σας μπαίνουν λάθος ιδέες.
Ήθελε απλώς να της γαμήσω τα βυζιά! Ναι!
Προσπαθώ να σας χαλαρώσω. Ζητώ συγγνώμη.
Η Αλέξις είπε "Ξέρεις ότι κράζουν κι εσένα;"
Εγώ δεν έδωσα σημασία σ' αυτό.
Μάρθα, χαίρομαι που σε βλέπω να αλληλεπιδράς με μαύρους
για πρώτη φορά μετά τη φυλακή.
Τι καλά.
Η Μάρθα είναι τόσο μεγάλη, που πρώτη της περίοδος ήταν η Αναγέννηση.
Η πραγματική έκπληξη για όλους μας
ήταν αυτά που έλεγαν οι άλλοι για εκείνη.
Δεν μας είχαν προειδοποιήσει για κάτι τέτοιο.
Τόσοι ράπερ επί σκηνής
και είναι η Μάρθα Στιούαρτ που έχει κάνει περισσότερη φυλακή.
Ό,τι συμβαίνει σε ένα κράξιμο επιδιώκει, φυσικά, το γέλιο,
αλλά και να φτάσει σε κάποια αλήθεια.
Η Μάρθα Στιούαρτ.
Αρχικά, εγώ ευχαριστώ, Κέβιν Χαρτ.
Χαίρομαι πολύ που είμαι εδώ... Να σε.
Το να σε ακούω να ουρλιάζεις τα αστεία σου τόση ώρα
είναι η πιο σκληρή ποινή που έχω δεχτεί.
Όπως όλοι ξέρουμε,
ο Κέβιν είναι από τους μεγαλύτερους σταρ του σινεμά
και το αξίζει.
Το παλεύει εδώ και χρόνια.
Όταν επιτέλους πήρε τον πρώτο μεγάλο του μισθό,
ξόδεψε 150.000 δολάρια σε ένα ρολόι.
Δεν θυμάμαι πώς το λένε αυτό.
Δεν είναι Αφροαμερικανός πλούσιος.
Θα μου 'ρθει.
Ποιος να το 'λεγε ότι ο Σνουπ Ντογκ είναι 43 ετών,
ηλικία τρεις φορές μεγαλύτερη από το προσδόκιμο των σκυλιών
και διπλάσια από το προσδόκιμο των περισσότερων φίλων του.
Περίμενες να ανέβει και να κάνει κάτι ήπιο.
Μα πήγε προς άλλη κατεύθυνση.
Κάνω πολλή κηπουρική,
αλλά εσύ είσαι χωρίς αμφιβολία
η πιο βρομιάρα, πολυχρησιμοποιημένη γλάστρα που έχω δει.
Το κοινό σοκαρίστηκε. Πώς γινόταν να είναι τόσο αστεία η Μάρθα Στιούαρτ;
Είμαι απόψε εδώ ώστε να δώσω μερικές συμβουλές στον Τζάστιν Μπίμπερ
για όταν, αναπόφευκτα, βρεθεί στη φυλακή.
Έχω περάσει από τα σίδερα, και δεν θα άντεχες ούτε μία βδομάδα,
οπότε δώσε βάση.
Αρχικά χρειάζεσαι ένα αυτοσχέδιο μαχαίρι.
Έφτιαξα το δικό μου από χτένι για κρεπάρισμα και τσίχλα.
Θα σου δείξω πώς αργότερα.
Είναι πολύ απλό.
Η τσίχλα Bubblicious βολεύει καλύτερα και έχει πολλή πλάκα όταν το λες.
Όταν έκανα τις διατάσεις μου,
όλα τα τσουλάκια της πτέρυγάς μου
ήθελαν ένα κομμάτι από τον κώλο της Μάρθα Στιούαρτ,
οπότε αποφάσισα ότι κάποια σκύλα χρειαζόταν ένα χέρι ξύλο.
Μπήκα στην τραπεζαρία,
επέλεξα την πιο μεγαλόσωμη νταλίκα
και της το έχωσα.
Από εκείνη τη στιγμή, η φυλακή έγινε πιο εύκολη και από συνταγή για κεκάκια.
Ήταν η πρωταγωνίστρια της βραδιάς.
Ήταν αριστοτεχνική εμφάνιση.
Ήταν υπέροχη από πολλές απόψεις,
γιατί ήταν η Μάρθα που έπαιρνε πίσω την ταυτότητά της.
Πραγματικά έκανε αίσθηση.
Η ΜΑΡΘΑ ΣΤΙΟΥΑΡΤ ΕΚΡΑΞΕ ΑΓΡΙΑ ΤΟΝ ΜΠΙΜΠΕΡ
Την εκτόξευσε και την έκανε γνωστή στο νεανικό κοινό
που είπε "Είναι μία από εμάς".
Καθόμουν δίπλα στον Σνουπ επί επτά ώρες.
Κάπνιζε τον έναν μπάφο μετά τον άλλο
και εγώ μαστούρωνα όλο και περισσότερο δίπλα του.
Έτυχε να καθόμαστε πλάι πλάι...
ΦΩΝΗ ΣΝΟΥΠ ΝΤΟΓΚ ΦΙΛΟΣ, ΣΥΜΠΑΡΟΥΣΙΑΣΤΗΣ
...και από τον καπνό μου προέκυψε η ιδέα
ότι ίσως έπρεπε να αράξουμε παρέα και να κουβεντιάσουμε.
Στην αρχή, της έλεγα ότι μου άρεσε αυτό που κάνει, πώς λειτουργεί.
Ένιωθα ότι αναβαθμιζόμουν απλά και μόνο από την παρουσία της.
Έτσι ξεφύτρωσε μια περιπέτεια.
Οργανώσαμε ένα κάπως αστείο, ιδιαίτερο
τηλεοπτικό τραπέζι με καλεσμένους, όπου μαγειρεύουμε στ' αλήθεια.
Είναι καλό να αναμειγνύεις πολιτισμούς.
Είναι ένα εξαιρετικό συνταίριασμα.
Όλα όσα εκπροσωπεί εκείνη έρχονται
σε πλήρη αντίθεση με όσα πρεσβεύει εκείνος.
Ήταν ξεκάθαρη επιτυχία.
- Δώσε πόνο, Μάρθα. - Ναι.
Μ' αρέσει πώς τυλίγεις τη ζάχαρη γύρω από τα μπαλάκια. Ωραίο.
Έμεινα όταν σε είδα με τη Μάρθα Στιούαρτ.
Επειδή μεγάλωσα με τον Σνουπ.
Όταν αράξαμε μαζί με τη Μάρθα,
ανακαλύψαμε ότι έχουμε κοινά ενδιαφέροντα και πεποιθήσεις στη ζωή.
Αγαπάμε να αγαπάμε και να διδάσκουμε.
Το έχω πει και θα το ξαναπώ.
Αν δεν ακολουθείς τη Μάρθα Στιούαρτ στα σόσιαλ μίντια,
πραγματικά χάνεις.
ΦΙΛΕ ΜΟΥ ΤΖΑΣΤΙΝ ΜΠ!
Μπήκε και υιοθέτησε τα σόσιαλ μίντια
έτσι όπως λίγοι εβδομηντάρηδες
θα ήξεραν να τα υιοθετήσουν.
Έκανα αυτό νωρίτερα σήμερα.
Η κουλτούρα την ξαναβρήκε
και παραμένει η Μάρθα που ξέρουμε εδώ και δεκαετίες.
Το γοργόν και χάριν έχει.
Το σήμα της άντεξε στον χρόνο, γιατί είχε κάτι αυθεντικό.
Είναι δραστήρια και δαιμόνια.
Και πάμε.
Αναπτήρες BIC EZ Reach, ιδανικοί για άναμμα.
Των εορτασμών σας.
Το πιο δύσκολο είναι να παραμείνεις επίκαιρη σε επίπεδο κουλτούρας
ως γυναίκα μεγαλύτερης ηλικίας
και το κατάφερε.
Και τώρα επανεφηύρε τον εαυτό της ως σέξι γιαγιά.
- Λέγεται "λιγουροπαγίδα". - Το ακούω.
Υποδεχόμαστε το φετινό μοντέλο του εξώφυλλου,
τη Μάρθα Στιούαρτ.
Το γηραιότερο μοντέλο μαγιό του Sports Illustrated.
Εκατό δισεκατομμύρια αντίτυπα.
Μην προσπαθείτε να κατηγοριοποιήσετε τη Μάρθα Στιούαρτ.
Είναι η μητέρα της επανεφεύρεσης.
Η ΠΡΩΤΟΠΛΑΣΤΗ ΙΝΦΛΟΥΕΝΣΕΡ
Η απόλυτη Αμερικανίδα της εποχής μας.
Λίγοι είναι οι άνθρωποι
που κυριολεκτικά έχουν αλλάξει τον τρόπο που ζούμε στην κουλτούρα μας,
τι αγοράζουμε, τι σκεφτόμαστε,
και εκείνη είναι μία από αυτούς.
Η Μάρθα δημιούργησε έναν κόσμο,
έναν κόσμο αφθονίας και ομορφιάς.
Ειδικότητά της ήταν το καλό γούστο και η δημιουργικότητα.
Λείπει.
Νομίζω ότι ήμασταν ένας πιο θλιμμένος κόσμος.
Ήταν εξωφρενικά τέλεια και αυτό συνοδεύεται από μια κάποια μοναξιά,
ειδικά αν είσαι γυναίκα.
Είναι αναπόφευκτο.
Σε όλη την πορεία της, υπήρχαν αυτοί που την αμφισβήτησαν,
αυτοί που τη μίσησαν και αυτοί που ήθελαν να τη γονατίσουν.
Μέρος των αξιοσημείωτων πτυχών της ιστορίας της είναι ότι θριάμβευσε
επί πολλών εξ αυτών.
Αποδεχόμενη περισσότερο αυτά που δεν μπορούσε να ελέγξει,
απέκτησε μεγαλύτερη σημασία για τον κόσμο.
Εγκατέλειψε την προσπάθεια να είναι η θεά και έγινε μία από εμάς,
μία από τις γυναίκες που περνούσαν δύσκολα και βγήκε και είπε "Πηγαίνω μπροστά".
Τσεκάρω για να βεβαιωθώ ότι όλα έχουν νερό και μεγαλώνουν όμορφα.
Ανησυχώ για όλα τα σπορόφυτά μου.
"Το πολιτισμικό νόημα της επιτυχίας της Μάρθα Στιούαρτ
έγκειται βαθιά μέσα στην ίδια την επιτυχία...
γι' αυτό και τα προβλήματα και οι αγώνες της
είναι μέρος του μηνύματος.
Δεν βλάπτουν το σήμα της, αλλά το διαμορφώνουν.
Δεν έχει υιοθετήσει το ταμπελάκι της Σούπερ Γυναίκας
αλλά της Απλής Γυναίκας".
Πάντα έψαχνα για τα κενά.
Τι δεν υπάρχει; Τι πρέπει να υπάρξει;
Τι μπορώ να κάνω για να γεμίσω το κενό;
Βλέπεις έναν αγρό
και τον μετατρέπεις σε έναν φανταστικό κήπο.
Βλέπεις ένα λουλούδι που δεν έπρεπε να είναι εκεί,
το αντικαθιστάς με κάτι που ανήκει εκεί.
Δεν θέλω να ανέχομαι τις ατέλειες.
Ωστόσο, όπως έχω μάθει μεγαλώνοντας,
οι ατέλειες είναι λίγο πιο εντάξει
από ό,τι ήταν όταν ήμουν λίγο νεότερη.
Νομίζω ότι η ατέλεια είναι κάτι που μπορείς να διαχειριστείς.
Υποτιτλισμός: Μιχαέλα Στεργιοπούλου